Klub gimnazijalaca ujedinio mladost i iskustvo – TV Kikinda\nKlub gimnazijalaca ujedinio mladost i iskustvo\nOni koji su nekada bili i oni koji su sada gimnazijalci povezali su se u klub, sa ciljem da u budućnosti budu usmereni jedni na druge i daju doprinos razvoju obrazovne ustanove iz koje potiču.\nDugogodišnja inicijativa pretočena je u delo u velikoj sali Kulturnog centra, na zadovoljstvo svih onih koji Gimnaziju „Dušan Vasiljev“ osećaju kao svoju, objašnjava direktor ove ustanove Ljubomir Zamurović:\n–Suština je u tome da gimnazijalci pomognu jedni drugima. Da li će to biti kroz motivacione govore, gde će se pričati koliki uticaj je Gimnazija imala na ostvarivanju uspeha ili će materijalno pomoći školu, tek će se videti. Neki od njih su to već činili, pomogli su materijalno i pričali o svom životnom putu i tome kolika je bila uloga Gimnazije u njemu.\nDr Slobodan Mirosavljev jedan je od njih. Njega je život nakon gimnazije odveo na Medicinski fakultet, a trenutno se nalazi na poziciji glavnog hirurga Međunarodnog Crvenog krsta. Za ovu priliku došao je u naš grad iz Ženeve:\n-Drago mi je da se nalazim ovde i da ćemo pokušati na neki način da svi zajedno osvetlimo pravo lice Gimnazije „Dušan Vasiljev“, ono kakvo je bilo ranije i kakvo se nadam da će biti u budućnosti. Zahvalan sam direktoru škole što je uspeo da organizuje ovako nešto i da svi shvatimo koliko je ova Gimnazija dala pravih ljudi i onih koji su nešto postigli u životu. Važno je da mlađe generacije shvate, gledajući naš skup, da je moguće radom, pravim ciljevima i usmerenošću postići nešto.\nReči dr Mirosavljeva motivacija su za svakog učenika gimnazije, a posebno za maturante, koji će kroz nekoliko meseci ispisati novo životno poglavlje:\n–Gimnazija je, po meni, uvek nudila najviše mogućnosti po pitanju obrazovanja, odnosno napredovanja i biranja fakulteta i karijere. Ovaj Klub mi omogućava da se upoznam ljude koji su već prošli isto što i ja i koji su se ostvarili posle toga. Mogu dosta da naučim od njih, jer oni mogu da mi pomognu, kaže maturant Mihajlo Roščić, koji se priprema za školovanje na Pravnom fakultetu.\nPristupnice Klubu gimnazijalaca potpisalo je i mnogo profesora ove ustanove koji su sada u penziji. Jedna od njih je Marija Miljković, koja je brojnim generacijama predavala engleski jezik:\n–Ja se nadam da tradicija koju zaista naša Gimnazija „Dušan Vasiljev“ ima toliko godina, a ove godine se obeležava 160 godina od osnivanja, nastaviti ovako da se neguje i da će ovo biti tek početak i da će se protezati u narednim godinama. Ovaj današnji događaj i osnivanje Kluba gimnazijalaca treba da ostane zabeležen kao svetli trag.\nGimnazija je škola koja je uvek važila za elitističku, a ono što ne može da se ospori je najširi spektar opšteg obrazovanja koji pruža. Novoosnovani Klub gimnazijalaca tek je u povoju i ideje o učestalijim okupljanjima, povezivanju i ujedinjenu bivših i sadašnjih učenika tek treba da zažive.\n26 februara, 2018 Rubin Rubin\n← Gusan Margitares drugi put svetski šampion Preventivnim pregledima lakše do specijalista →


BiH: pad cijena nafte | Poslovnisvijet\nBiH: pad cijena nafte\nVahida Crnalić, viši samostalni referent za evidentiranje promjene cijena pri Ministarstvu trgovine Federacije BiH, za Anadolu Agency (AA) potvrdila je da je moguć pad cijena nafte u BiH tokom ove sedmice.\nNakon što su periodične cijene nafte tokom današnjeg trgovanja ponovo pale kao rezultat porasta zaliha nafte u Sjedinjenim Američkim Državama (SAD) i u Bosni i Hercegovini se već ove sedmice može očekivati blago sniženje cijena nafte, javlja Anadolu Agency (AA).\nVahida Crnalić, viši samostalni referent za evidentiranje promjene cijena pri Ministarstvu trgovine Federacije BiH potvrdila je mogući pad cijena nafte u BiH tokom ove sedmice.\nAmerički institut za naftu (API) jučer je saopćio da su zalihe nafte prošle sedmice porasle za 2,3 miliona barela.\nPrethodna : Tuzla: sprovođenje Programa EU za oporavak od poplava\nSlijedeća : USK: interes za eksploataciju gipsa


Presuda Šešelju odložena na neodređeno : Nadlanu.com\nPresuda Šešelju odložena na neodređeno\nObjavljeno 17. sep 2013. / 16:17:42\nU odluci koju je Haški tribunal danas objavio, predsedavajući sudija Prvostepenog veća Žan-Klod Antoneti podseća da je, prema vremenskom rasporedu utvrđenom 12. aprila ove godine, presuda Šešelju trebalo da bude izrečena 30. oktobra.\n„S obzirom na okolnosti, odluka od 12. aprila se poništava i biće određen novi datum za izricanje presude", navodi se u saopštenju Haškog tribunala.\nSudija Antoneti je podsetio da je jedan danski list, pod još nerazjašnjenim okolnostima, objavio pismo koje je sudija Harhof uputio krugu svojih bliskih saradnika, nakon čega je Šešelj zatražio Harhofovo isključenje zbog sumnje u njegovu nepristrasnost.\nTužilaštvo je, sa svoje strane, taj zahtev odbacilo.\nSudski panel, koji je imenovao potpredsednik Haškog tribunala, 28. avgusta je doneo odluku kojom se sudija Harhof isključuje iz Pretresnog veća.\nTužilašto je 6. septembra zatražilo od potpredsednika Tribunala da ponovo razmotri prvobitnu odluku na osnovu nekoliko argumenata, uz podsećanje da je sudija Harhof, zajedno sa još dvojicom sudija Pretresnog veća, zatražio od panela da obrazloži svoju odluku.\nU zahtevu za preispitivanje odluke, Tuziilaštvo je naglasilo da je komisija odluku o pristrasnosti donela zbog jasnih grešaka u zaključivanju.\nPotpredsednik Haškog tribunala Karmel Ađijus naložio je pre nedelju dana da se, u interesu pravde, ponovo sastane tročlani sudski panel i razmotri zahtev tužilaštva da se iznova razmotri odluka o isključenju sudije Harhofa iz slučaja protiv Šešelja.\nPotpredsednik Haškog tribunala ponovio je da će odluka o isključenju sudije Harhofa nastaviti da važi dok panel ne preispita zahtev tužilaštva, a da se dodeljivanje drugog sudije umesto Harhofa odlaže.\nHarhof je pre tri meseca uputio privatno pismo na više adresa prijatelja i saradnika, izražavajući zabrinutost zbog smera kojim predsednik Tribunala vodi završnicu procesa protiv Šešelja.\nNekoliko timova odbrane je na osnovu tog pisma zatražilo da se preispita pristrasnost sudije Harhova u procesima u kojima učestvuje ili je odlučivao.


Raspušten gradski odbor SPO iz Bora | Ist Media\n04:45: AM Tuesday September 22, 2020\nRaspušten gradski odbor SPO iz Bora\nObjavljeno 18. January 2012. at 21:20 piše Ist Media\nBEOGRAD, 18. januara 2012. (Beta) Gradski odbor Srpskog pokreta obnove (SPO) u Boru saopštio je danas da je raspušten jer je javno tražio ostavku predsednika stranke Vuka Draškovića.\nBivši predsednik Opštinskog odbora Goran Đokić kazao je agenciji Beta da je o raspuštanju saznao preko lokalnih medija, nakon čega ga je novoizabrani predsednik odbora pozvao i zatražio mu pečat stranke.\nĐokić je dodao neće dati pečat stranke dok ne dobije zvanično saopštenje iz centrale o raspuštanju odbora.\nNekoliko funkcionera iz Bora zatražilo je pre nekoliko dana ostavku predsednika stranke Vuka Drašković zbog kršenja statuta stranke, a njima su se u tom zahtevu pridružilo i sedam članova beogradskog odbora SPO.\nĐokić je rekao da ostavku Drašković traže zbog ulaska u “Preokret” sa Liberalno demokratskom partijom i promene politike prema Kosovu.\nI funkcioneri beogradskog odbora SPO, koji su zahtevali ostavku predsednika stranke Vuka Draškovića saopštili su juče da su obavešteni da su isključeni iz SPO.


Draško Stanivuković - Blic Online\nStanivuković se sastao sa Ivanićem "Čovek čiji su saveti od velike pomoći"\nGradonačelnik Banjaluke, Draško Stanivuković, sastao se danas sa bivšim članom Predsedništva BiH i počasnim predsednikom PDP, Mladenom Ivanićem.\nGradonačelnik Banjaluke Draško Stanivuković na današnjoj konferenciji za medije izneo je niz netačnih informacija u vezi sa porodicom Milorada Dodika, srpskog člana Predsedništva BiH, navodi se u saopštenju porodice Dodik.\nNedopustivo je da se u centru Banjaluke gradi mimo regulacionog plana, rekao je gradonačelnik Banjaluke Draško Stanivuković, navodeći da su utvrđene nepravilnosti tokom gradnje vile od 2.300 kvadratnih metara u ulici Bože Varićaka.\n"U čije džepove je otišlo 700.000 evra?": Stanivuković očekuje da će institucije uhapsiti odgovorne u aferi "Kiseonik"\nU Republici Srpskoj je prometovano više miliona kiseonika bez ikakve papirologije, a zvanične institucije nisu uhapsile odgovorne.\nPredsednik Gradskog odbora SNSD Banjaluka, Vlado Đajić najavio je u subotu uveče da će zatražiti opoziv gradonačelnika Draška Stanivukovića, koji mu je ekspresno odgovorio – jedva čekam.\nPredsednik Gradskog odbora SNSD Banjaluka Vlado Đajić najavio je da će biti zatražen opoziv gradonačelnika Banjaluke Draška Stanivukovića.\nVlada RS tužila gradonačelnika Banjaluke\nVlada Republike Srpske uputila je danas Okružnom javnom tužilaštvu Banjaluka krivičnu prijavu protiv gradonačelnika Banjaluke, Draška Stanivukovića.\n"Afera završava kada Šeranić, Đajić i Čađo budu iza rešetaka": Stanivuković tvrdi da poseduje dokaze o švercu kiseonika (FOTO, VIDEO)\nMoja poruka predsednici Republici Srpske, predsedniku Vlade, svima njima: afera „Kiseonik“ završava onog trenutka kada ti ljudi budu iza rešetaka. Mislim na Alena Šeranića, Vladu Đajića, na Stanislava Čađu i na sve ljude koji su direktno učestvovali u švercu kiseonika.


Dvadeset načina kako zaista da zaradite od veb sajta - Infostud | NajStudent.com\n› Dvadeset načina kako zaista da zaradite od veb sajta\nInformacione tehnologije, Dizajn\nU četvrtak, 17. januara, sa početkom u 18 časova će u Startit Centru Šabac biti održano predavanje na kojem će Milan Milićev pričati o tome koji su sve načini danas dostupni za zaradu uz pomoć veb sajta.\nKada znate kako da kreirate dobar veb sajt, pred vama se otvaraju mnogobrojne opcije za zaradu. Na meetupu će posetioci imati priliku da saznaju koji su to sve trenutno načini najefikasniji za monetizaciju veb sajta.\nTakođe će na predavanju biti pojašnjene prednosti i mane svakog od ovih metoda. Svi prisutni će imati priliku da saznaju koji su to načini zarade dokazani i pouzdani i kako odabrati određene metode u odnosu na vrstu sadržaja koji kreiraju. Uz to će biti predstavljeni i konkretni primeri iz prakse u cilju ilustracije i analize, kao i dalje motivacije.\nMilan Milićev radi kao Lead Web Designer u digitalnoj agenciji Progressive Media.\nViše od 10 godina se profesionalno bavi izradom veb sajtova i internet marketingom i do sada je kreirao preko 200 sajtova.\nDržao je mnogobrojna predavanja, aktivno prati IT trendove, inovativna rešenja i kako najnovije tehnologije mogu da pomognu razvoju online poslovanja, a takođe je aktivan član WordPress zajednice.\nMeetup će biti održan u Startit Centru Šabac (Karađorđeva 27) 17. januara u 18 časova. Ulaz je besplatan, ali je zbog ograničenog broja mesta prijava obavezna punjavanjem ove forme.\nPrijave za letnje izdanje Rails Girls Beograd radionice su otvorene 2019\nImpact Hub: Digitalni Mediji 101 – Meetup #1\nProjekat "Programeri za Novosađane” - programeri kreiraju rešenja za probleme koje imaju građani


Korona virus: Oprezno sa trećom dozom vakcine - kaže farmakolog iz Srbije, u Tokiju najveći broj dnevnih slučajeva zaraze od početka pandemije | Luftika\nDok u pojedinim evropskim zemljama uvode obaveznu vakcinaciju i kovid propusnice za ulazak u određene objekte, u Srbiji raste broj zaraženih i ujedno se vodi rasprava o trećoj dozi vakcine.\n„Treća doza nije treća sreća i u odsustvu jasnih dokaza da je neophodna ja je nikom ne bih dao”, izjavio je Radan Stojanović, farmakolog sa Medicinskog fakutleta u Beogradu , za N1.\nU pojedinim evropskim zemljama poput Francuske, uvedene su kovid propusnice za ulazak na određena mesta, što je izazvalo revolt dela stanovništva i proteste.\nU Brazilu je zabeleženo više od 1.000 smrtnih slučajeva među trudnicama kao posledica obolevanja od korona virusa.\nSvaka peta žena koja je umrla od virusa nije imala pristup jedinici intenzivne nege, a svaka treća nije imala pristup respiratoru, objavljeno je u Brazilu.\nDo sada je Brazil zabeležio više od 530.000 smrtnih slučajeva povezanih sa korona virusom, a samo 45 odsto stanovništva primilo je najmanje jednu dozu vakcine.\nU Tokiju, gradu domaćinu Olimpijskih igara, saopšteno je da u prethodna 24 sata zabeležen najveći dnevni broj zaraženih od početka pandemije – 2.848, dok u australijskom Melburnu prestaje peti karantin.\nKombinacija vakcina, prva doza AstraZeneke, a zatim Fajzera, povećala je nivo neutrališućih antitela šest puta u odnosu na dve doze AstraZeneke, pokazuju rezultati istraživanja u Južnoj Koreji.\nIstraživanjem je bilo obuhvaćeno 499 zdravstvenih radnika od kojih je 100 primilo kombinaciju vakcina, 200 je primilo dve doze Fajzerove, a ostali dve doze AstraZenekine vakcine, prenosi agencija Rojters.\nPrema najnovijim podacima, u Srbiji je u poslednja 24 časa preminula je još jedna osoba, a registrovan je još 241 novi slučaj zaraze.\nOd početka pandemije umrlo je 7.105 ljudi, prema podacima sa sajta covid19.rs.\nOd početka epidemije zvanično su potvrđena 720.353 slučaja zaraze.\nVlada Holandije zabranila festivale i pooštrava pravila za sve koji se vraćaju s odmora u inostranstvu, jer je „situacija napeta zbog raste broja pacijenata u bolnicama”, rekao je Mark Rute premijer.


so.ba – SARAJEVO.co.ba\nDatum objave 26. 08. 2012\nNema komentara na Terminal 2012\nTerminal predstavlja seriju dešavanja čiji je cilj promocija savremene klupske muzike i kulture. Prva edicija Terminala desila se u oktobru 2008. godine u Sarajevu i Mostaru, u organizaciji netlabela Oscilator. Pored večernjih dešavanja, koja uključuju nastupe internacionalnih, regionalnih i lokalnih Dj-eva i Live Act-ova, ekipa okupljena oko Terminala trudi se približiti vam ovu scenu projekcijama […]\nOznake Dom mladih, Goethe-Institut, Kriterion, Oscilator, Podroom, so.ba, Terminal\nTerminal 2011 Sarajevo\nDatum objave 09. 08. 2011\nNema komentara na Terminal 2011 Sarajevo\nTerminal festival je serija dešavanja posvećena promociji savremene klupske muzike i kulture. Prva edicija Terminala desila se u oktobru 2008. godine u Sarajevu i Mostaru, u organizaciji netlabela Oscilator. Pored večernjih dešavanja, koja uključuju nastupe internacionalnih, regionalnih i lokalnih Dj-eva i Live Act-ova, ekipa okupljena oko Terminala trudi se približiti vam ovu scenu projekcijama dokumentarnih […]\nOznake Dom mladih, festival, Goethe-Institut, Kriterion, Oscilator, so.ba, Videoteka\nDatum objave 05. 06. 2011\nNema komentara na Oscilator & Davor O u klubu so.ba\nOscilator vas poziva da nam se pridružite u petak 24. juna u klubu so.ba na promociji naše nove kompilacije “Elite Trikotage 3”, koja će poslužiti kao najava nekoliko novih izdanja na našem labelu u 2011. godini. Pored domaćina Greg Punkova i Brothers For Real, koji će vas, vjerujemo, obradovati nu disco i deep house zvukovima, […]\nOznake Oscilator, so.ba


DW: Iran - virus i religija - IndeksOnline.rs\nNaslovna Kultura DW: Iran – virus i religija\nBEOGRAD – Da li se religija, zbog korona-krize, našla na optuženičkoj klupi ili vera možda ipak pomaže da se kriza prevaziđe, duhovno i telesno, postavlja pitanje DW i ocenjuje da se takva dilema možda nigde na svetu u toj meri ne postavlja kao u slučaju Irana.\nIran je i dalje jedna od deset najviše pogođenih zemalja pandemijom korona virusa, a dodatnu zabrinutost izazvalo je upozorenje Odbora za nauku iranskog parlamenta da bi, ako se mere izolacije ne budu poštovale, moglo da bude zaraženo i do 75 odsto Iranaca, a čak 30.000 ljudi moglo bi u tom slučaju da umre.\nVeć nedeljama se i iranska država i tamošnje stanovništvo bore protiv virusa, pre svega medicinskim sredstvima.\nAli tokom prvih sedmica, u to se umešala i vera. Tako je verski vođa Irana Ali Hamnei u obraćanju vernicima povodom iranske Nove godine 22. marta, rekao da je za izbijanje pandemije, osim “ljudskih neprijatelja” odgovoran i “zao duh” (džini).\n“Imamo snagu džina i ljude koji zajedno rade”, rekao je Hamnei, navodi DW i ukazuje da je vlada pri donošenju mera protiv širenja virusa delovala pragmatično i odlučno, malo se obazirući na verska osećanja građana.\nTako su vlasti još 16. marta najavile da će, u cilju zaustavljanja širenja virusa, zatvoriti svetilište osmog imama reza u gradu Mašhadu, kao i svetilište sestre Fatime bin Musa u hodočasničkom gradu Ghomu.\nTa mesta su među onima koja su najviše pogođena zarazom, a inficirano je i više imama.\nUbrzo nakon te najave, besni demonstranti okupili su se ispred ta dva sveta mesta i pokušali da probiju vrata.\nAkcije fanatika – smatra se da njihov broj nije preveliki – naišle su na kritiku.\nNapadi su oličenje “svetog neznanja”, izjavio je poslanik Ahmad Mazani, koji, iako i sam pripada klerikalnim krugovima i zastupa umerene stavove.\nZbog tih mera koje su donete, najpre se stekao utisak da se vera, zbog korona-virusa našla na optuženičkoj klupi, kaže za DW Gul Jamas, novinar i politički analitičar iz Teherana.\nVećina vernika je, ukazuje, nevoljno prihvatila to da, zbog virusa, ne može da posećuje džamije i svetilišta.\n“Smatra se da su ta svetilišta duhovna i fizička zaštita od bolesti, a ne mesta na kojima se bolest širi i zato odluka da se ona zatvore za vladu nije bila laka”, objašnjava Jamas.\nZatvaranje svetilišta, čin koji bi u psihološkom smislu mogao da potrese građane, vlada je pokušala retorički da ublaži, podseća Gul Jamas, novinar iz Teherana.\n“Vođstvo je saopštilo da je reč o neuobičajenom virusu. Postoji mogućnost, kako je dalje navedeno, da je reč o biološkom oružju koje su proširili međunarodni imperijalisti i hegemonisti – mislilo se na SAD – kako bi napali Iran. Nakon toga je većina ljudi uputstva vlade shvatila ozbiljnije nego do tada”, kaže Jamas.\nVlada u Teheranu se već mesecima suočava s velikim otporima, podseća Azadeh Zamirirad iz berlinske fondacije SWP.\nUznemireni zbog uticaja ekonomske krize, veliki broj demonstranata je prošle jeseni doveo u pitanje privredni rast koji vlada propagira.\nNakon što je početkom januara greškom oboren ukrajinski putnički avion, vlada se, zbog loše informacione strategije, našla pod političkim pritiskom.\nA u kontekstu korona-krize, ideja sekularizma sada dobija novi podsticaj, tvrdi Zamirirad.\nOdvajanje religije i politike u suprotnosti je sa fundamentalnim principom uređenja Islamske republike Iran, koja sekularno uređenje kategorički odbacuje.\n“Ipak, sa aktuelnom krizom će se neizostavno ponovo otvoriti pitanje odnosa religije i države s kojim se iranski filozofi, sociolozi i verski službenici od osnivanja Islamske republike ne bave”, napisala je Zamirirad.\n“Ipak, brojni Iranci religiju vide i dalje kao zaštitu od virusa”, ukazuje Gul Jamas.\nTako oni praktikuju islamske običaje koji se odnose na čistoću i trenutno se mole više nego inače. I jedno i drugo im, kako kaže Jamas, pomaže u tome da prevaziđu krizu, duhovno i telesno.\nOni se takođe, dodaje novinar iz Teherana, pridržavaju pravila ponašanja u slučaju pandemije koja važe od vremena Muhameda, poput držanja distance, navodi DW.


Naslovna » Vesti » Novo osiguravajuće društvo u Republici Srpskoj?\nBANJALUKA • U Republici Srpskoj uskoro će biti osnovano još jedno osiguravajuće društvo čiji osnivači su vlasnici firmi koje se bave prometom nafte „Super Petrol“ i„SAS“ iz Priboja. Kapital društva koje će nositi naziv „SAS Super P“ iznosiće 2,5 miliona maraka i baviće se samo osiguranjem od autoodgovornosti, otkriva poslovni portal CAPITAL.ba.\nVlasnici benzinskih pumpi ulažu 2,5 miliona KM u osiguranje „SAS Super P“\nOvu informaciju CAPITAL-u je potvrdio jedan od vlasnika firme „SAS“ Miodrag Stojanović koji je će drugim vlasnikom ove firme Radom Gavrićem imati 50 odsto vlasništva, dok će preostalih 50 odsto akcija novoformiranog društva imati vlasnik firme „Super Petrol“ Veljko Đukić. „Tačno je da otvaramo zajedničko društvo za osiguranje. Novac smo obezbijedili iz dobiti koju su naše firme ostvarile. Kapital društva će biti 2,5 miliona KM i ono će se za početak baviti samo osiguranjem od autoodgovornosti. Kapital će verovatno biti povećan ukoliko se odlučimo da krenemo i sa drugim vrstama osiguranja“, naglasio je Stojanović i dodao da će sedište društva biti u Bijeljini. Dodao je da očekuje da će potrebne procedure biti završene za mesec dana i da bi nakon tog društvo moglo da počne sa radom. On je istakao da firma SAS već sada ima svoja četiri tehnička pregleda koji rade za „Drina osiguranje“ i da su u postupku uspostavljanja još dva koji će biti u Doboju i Istočnoj Ilidži. Firma SAS bavi se prodajom nafte i naftnih derivata. Poseduje benzinske pumpe, firmu za prevoz naftnih derivata, bavi se prevozom putnika, a ima i pekaru. U Agenciji sa osiguranje RS su potvrdili da su primili zahtev za izdavanje dozvole za rad novom društvu za osiguranje, ali nisu mogli da otkriju više detalja. „Agencija nije ovlašćena da otkriva podatke o podnosiocima zahteva za izdavanje dozvole za rad društvu za osiguranje za vreme dok vodi postupak, a posebno ne može prejudicirati ishod postupka. Ukoliko se steknu zakonski uslovi i dozvola za rad novom društvu za osiguranje bude izdata, nakon što se osnivanje tog pravnog lica registruje kod nadležnog suda, Agencija će izvršiti upis tog društva za osiguranje u Registar društava za osiguranje kojeg vodi u skladu sa Zakonom o društvima za osiguranje“, istakli su u Agenciji. U Republici Srpskoj, na tržištu manjem od 1,5 miliona stanovnika, trenutno radi 13 društava za osiguranje sa sedištem u RS i 11 filijala iz FBiH. Izvor: capital.ba


Savio - Od 10 miliona do krađe sata... - Sportske.net\nSavio - Od 10 miliona do krađe sata...\nNekada velika nada nemačkog fudbala, momak iz Ugande koga je svojevremeno Vest Hem platio 10 miliona evra Breši, Savio Nsereko sada na samom dnu...\nSavio je prvi put izazvao pažnju kada je debitovao u Seriji A za Brešu. Momak koji je rođen u Ugandi, ali odrastao u Nemačkoj gde je u Minhenu i počeo karijeru je u Italiju stigao sa 16 godina.\nIzuzetno brz, fudbaler koji je mogao da igra po krilu, ali i samom špicu je za oko 10 miliona evra 2009. stigao u Englesku, u Vest Hem. U januaru je debitovao u najjačoj ligi sveta, ali je za "Čekićare" odigrao tek desetak mečeva.\nVeć u Londonu su počeli problemi, sladak život, alkohol i slične stvari za koje je krivio nostalgiju za Italijom. Otkupila ga je Fiorentina, ali on nikada nije više pokazao ono što ga je krasilo u Breši.\nKrenule su selidbe, Bolonja, pa matični klub Minhen, Bugarska, Rumunija, pa onda opet Nemačka, ali Unterhahing. Padao je sve niže, konstatovana mu je depresija, a na naslovne strane je došao prošle godine kada je lažno prijavio otmicu na Tajlandu.\nOn je naime pokušao da na ovaj način od porodice iznudi 25 000 dolara. Prijavio je otmicu, tražio da njegovi pošalju novac za otkup, ali je prevara otkrivena, a Savio je uhapšen.\nSada je u Viktoriji iz Kelna, ima samo 24 godine, juče je ponovo uhapšen, pod optužbom da je ukrao sat kolegi iz ekipe. Ostali fudbaleri kažu da su im i ranije nestajale stvari, ali da nisu želeli da prijave.\nSavio ima samo 24 godine, ali je već prošlost, niko ne veruje da može da se vrati uspešno na teren. Priča se da je potrošio na kocku i provod oko milion i po evra koliko je vredeo njegov četvorogodišnji ugovor sa Vest Hemom i da nema prebijene pare.\nTužna priča dečka koji je obećavao...


Srbija 2015: Žene u penziju sa 60 ili 63 godine? - Penzin\nPočetna Magazin Godine Ekonomija Srbija 2015: Žene u penziju sa 60 ili 63 godine?\nPenzije će rasti kao i zarade u javnom sektoru – u skladu sa mogućnostima budžeta i ekonomskom situacijom u državi. Poboljšanjem ekonomske situacije u zemlji stvoriće se i uslovi za popravljanje ekonomskog položaja penzionera.\nMesecima je najavljivano da bi žene od 1. januara 2015. godine u penziju trebalo da idu sa 63. godine – ako se aktuelni Zakon o penzijskom i invalidskom osiguranju ne izmeni ove godine. Ako ostane, žene će u penziju odlaziti kao i do sada – sa 60 godina, a do tada i ranije, piše Politika.\n– Još uvek rano govoriti o konkretnim rešenjima, jer se analiziraju različite opcije. Neophodno je pažljivo izmeriti sve predloge, njihove posledice i ekonomske efekte i opredeliti se za opciju koja je prilagođena našem društvu. Jedan od pravaca reformi je upravo prilagođavanje sistema demografskim promenama (produžavanju životnog veka i starenju stanovništva), koje uzrokuju povećanje broja penzionera i produženje perioda tokom koga se prima penzija – kaže na ovu temu Zoran Milošević, pomoćnik ministra rada za penzije.\nPrilagođavanje sistema ovim promenama se pre svega sprovodi kroz pooštravanje uslova za penzionisanje, odnosno podizanje starosne granice.\nNa pitanje da li očekuje da će se penzije sa sledećim redovnim usklađivanjem od 1. oktobra smanjiti, kako je to prvobitno rekao i ministar finansija Lazar Krstić, Milošević veruje da će vlada, imajući u vidu da su penzije relativno niske i da oko 915.000 penzionera (što je 53 odsto ukupnog broja), prima penziju do 24.000 dinara, preduzeti sve kako bi izbegla ovu meru, i dodaje da se o ovome “još nije razmatralo na vladi”.\nNažalost, u uslovima niskog rasta BDP i zaposlenosti, visokog budžetskog deficita i manjka para u kasi PIO fonda koji se pokriva dotacijama iz budžeta, da bi se penzije redovno isplaćivale, taj predlog (da učestvuju s 60 odsto u prosečnoj zaradi) u ovom momentu nije realan, objašnjava on.\nTags:ekonomijaFond PIOministarstvopenzijepolitikaSrbijastarosna granica za penzijuzakoniženeZoran Milošević


Savo Milošević novi trener Partizana - Sport - Dnevni list Danas\nPočetna » Sport » Savo Milošević novi trener Partizana\nSavo Milošević novi trener Partizana\nProslavljeni srpski fudbaler Savo Milošević novi je trener Partizana, potvrđeno je za Sport Klub!\n1Piše: N1 27. marta 2019. 12.37\nMilošević je postigao dogovor sa crno-belima, ekipu će preuzeti u najkraćem roku i veruje se da je on dugoročno rešenje kluba iz Humske. Može se reći a je takva odluka čelnika pomalo iznenađujuća jer je prethodnih dana kao glavni kandidat za trenera figurirao Ilija Stolica, prenosi N1.\nDetalji ugovora 45-godišnjeg Miloševića biće poznati po ozvaničenju saradnje i promocije, a debi bi trebalo da ima u nedelju u 28. kolu Superlige Srbije protiv kruševačkog Napretka.\nBivši fudbaler Partizana na klupi će naslediti Zorana Batu Mirkovića, koji je nedavno podneo ostavku. U međuvremenu, vršilac dužnosti trenera bio je Žarko Lazetić.\nZa njega će to biti prvi trenerski angažman, pošto je po završetku igračke karijere imao funkcionerske pozicije u Fudbalskom savezu Srbije. Trenutno je potpredsednik FSS, član Stručnog odbora i član Skupštine FSS kao predstavnik FS Vojvodine.\nU Partizanu je kao igrač ponikao, od 1992. do 1995. odigrao je 98 mečeva i postigao 34 gola, a zatim je usledila bogata inostrana karijera u Aston Vili, Saragosi, Parmi, Espanjolu, Selti, Osasuni i Rubinu iz Kazanja, u kojem se 2008. povukao.\nZa reprezentaciju Srbije odigrao je 102 utakmice i postigao 37 golova.\nCrno-beli nalaze se u seriji od tri poraza i trenutno zauzimaju treće mesto na tabeli domaćeg šampionata sa 51 bodom, 24 manje od lidera Crvene zvezde, a 17 u odnosu na drugoplasirani niški Radnički.\nFK Partizan, partizan, Savo Milošević\nPartizan dočekuje Spartak (18.00) u osmini finala Kupa Srbije\n27. marta 2019. u 17.34\njdna nam majka- Trenutno je potpredsednik FSS, član Stručnog odbora i član Skupštine FSS kao predstavnik FS Vojvodine……kakaw prewarant


Znaju li igrači kada se probude u kojem su gradu i s kim igraju? - Basketball.hr\nZnaju li igrači kada se probude u kojem su gradu i s kim igraju?\nAutor: KK Cedevita/Branko Tabak Photo: KK Cedevita (Marin Sušić)\nCedevita u subotu u Zagrebu, a u nedjelju u Zadru.\n"Čeka nas jedna utakmica koja je za mene jako opasna. To su te ekipe koje dođu bez opterećenja i imaju nekih individualnih kvaliteta. Mi smo to već iskusili. Imamo negativno iskustvo i treba se što brže u ova dva dana sabrati i dobro pripremiti da završimo ovaj dio s uspješnim vikendom. Imamo dvije utakmice u subotu i nedjelju pa da se onda ide malo lakše na pauzu", izjavio je trener Cedevite Jure Zdovc.\n"Teško je i naporno, ali dokazali smo s ovom zadnjom utakmicom protiv Torina da možemo odigrati odličnu utakmicu premda smo umorni. Mornar je odlična ekipa. Gledali smo ih i skautirali, pripremit ćemo se najbolje što možemo. Nemamo puno vremena i nadamo se pobjedi", najavio je nadolazeću utakmicu playmaker Cedevite Toni Katić, kojeg smo već ranije spomenuli kao jednog od onih koji će za nekoliko dana biti s reprezentacijom Hrvatske. "Velika je čast biti pozvan u reprezentaciju. Stvarno nema odmora, puno je utakmica, ali svakako se veselim tom pozivu i nastupu za reprezentaciju."\nTagovi aba liga crna gora ht premijer liga jurij zdovc kk jazine arbanasi kk mornar kk mornar bar toni katić


REISU-L-ULEMA SE SASTAO SA VISOKOM PREDSTAVNICOM EU MOGHERINI I ČLANOVIMA EVROPSKOG PARLAMENTA – Balkan Islamic Studies\nREISU-L-ULEMA SE SASTAO SA VISOKOM PREDSTAVNICOM EU MOGHERINI I ČLANOVIMA EVROPSKOG PARLAMENTA\nadmin May 3, 2017 Events\nDanas se u Briselu reisu-l-ulema IZ u BiH Husein ef. Kavazović susreo sa visokom predstavnicom EU za vanjsku i sigurnosnu politiku i potpredsjednicom Evropske komisije gospođom Federicom Mogherini. Na sastanku se razgovaralo o doprinosu vjerskih zajednica evropskom putu BiH.\nReisu-l-ulema Kavazović je naglasio značaj održavanja nade o skorom pridruživanju balkanskih država EU živom i potrebu sprječavanja pokušaja da se Balkan pretvori u područje oko kojeg se otimaju velike sile. Gospođa Mogherini još jednom ponovila svoju snažnu podršku evropskoj perspektivi BiH.\nTokom dana, reisu-l-ulema Kavazović se susreo i sa potpredsjednicom Evropskog parlamenta gospođom Mairead McGuinness.\nTokom oba sastanka Reisu-l-ulema je skrenuo pažnju na pokušaje politizacije borbe protiv nasilnog ekstremizma i radikalizma te potrebu izgradnje povjerenja ne samo u BiH nego i u regionu.\nReisu-l-ulema Kavazović se sastao i sa članovima grupe „Prijatelji Bosne i Hercegovine“ u Evropskom parlamentu. Prijatelji BiH je neformalna grupa parlamentarnih zastupnika koji pomažu BiH na njenom putu evropskih integracija.\nTokom dana reisu-l-ulema Kavazović će se sastati i sa gospodinom Kristijan Dan Predom, specijalnim izvjestiteljem za BiH u Evropskom parlamentu.\nPlanirano je da se večeras reisu-l-ulema Kavazović i delegacija Rijaseta u kojoj su Razim Čolić, direktor Uprave za vanjske poslove i dijasporu i Muhamed Jusić, savjetnik Reisu-l-uleme za odnose sa medijima te Seinaid ef. Kobilica, predstavnik IZ u BiH u institucijama EU, susretnu i sa članovima Zajednice koji žive i rade u gradu Antwerpen i koji tu imaju svoj džemat.(kraj)\nRadio BIR povodom Dana nezavisnosti – Zastave na prozore February 28, 2021\nGodine ponosa – Gradnja doma, džamije i države – Hutba Ismail ef. Smajlovića iz Aladža džamije u Foči February 28, 2021\nIPF – Konferencija “Psihološka i duhovna zaštita i podrška u kriznim situacijama” February 27, 2021\nOdržana Banjalučka muradija February 23, 2021\nSutra u Ferhadiji Banjalučka muradija February 22, 2021\nRadio BIR povodom Dana nezavisnosti – Zastave na prozore\nGodine ponosa – Gradnja doma, džamije i države – Hutba Ismail ef. Smajlovića iz Aladža džamije u Foči\nIPF – Konferencija “Psihološka i duhovna zaštita i podrška u kriznim situacijama”\nOdržana Banjalučka muradija\n© 2021 Balkan Islamic Studies


Užice: Voda još nije za piće - Ekologija e-magazin : Ekologija e-magazin\n“U toku je završna faza ispiranja gradske vodovodne mreže i 40 rezervoara od algi”, izjavio je Tanjugu gradonačelnik Užica Saša Milošević.\nGradonačelnik Užica naglasio je da se kvalitet vode konstantno prati, a da će prvi rezultati kontrole iz Instituta Batut stići za pet dana.\n“Kada tri uzastopne analize pokažu da u vodi nema algi, ona će biti proglašena pogodnom za piće i pripremanje hrane. Nadam se da će se to desiti za desetak dana”, istakao je Milošević.\nNext post Životinje za koje nismo ni znali da postoje - 1\nPrevious post Promocija publikacije "Pametna energija"


Vesti online / Svet / / Čuvari tradicije i vekovnog nasleđa\nM. Gligorević - Vesti A\nSrpsko kulturno-umetničko društvo Oplenac održalo je u Burlingtonu svoj godišnji gala koncert u dvorani Burlington Performing Arts centra. Naziv ovogodišnje prezentacije stvaralaštva i dostignuća ovoga renomiranog ansambla bio je "Tamo daleko" i u potpunosti je opravdao visoka očekivanja posetilaca koji su dupke ispunili dvoranu i na nogama i uz ovacije dočekali kraj koncerta.\nNostalgija ne jenjava: Koncert odražan pod nazivom "Tamo daleko" (Foto: Vesti)\nAtraktivan scenski nastup dečjeg, omladinskog i reprezentativnog ansambla, kao i nastup hora i orkestra, prekrasne i raznovrsne nošnje, te nove koreografije pamtiće se još dugo. Bio je ovo pravi vatromet boja koji je uz živopisne nošnje igrača bio pojačan efektima sa video-bima.\nKoncert u Burlingtonu prisustvovali, pored ostalih uglednih gostiju, i generalni konzul Nemačke u Torontu, kao i generalni konzul Srbije Vasilije Petković.\nOvaj snažni scenski izraz posebno je naglasio ono što je isijavalo iz svakog kola, koreografije pesme, napeva ili aranžmana, a to je ljubav prema tradiciji i vekovnom nasleđu i želja da se te vrednosti sačuvaju i u rasejanju, tuđem okruženju i kulturi.\nTo se osetilo kroz nastupe sva tri folklorna ansambla u 15 originalnih koreografija priređenih za ovaj koncert, te veterana iz Oplenčevog hora i profesionalnih izvedbi muzičkog ansambla. Ova scenska kompletnost, uz zavidnu virtuoznost izvođača, doprinosi sve većoj popularnosti njihovih nastupa koji su izborili status prvorazrednih događaja u kalendaru srpske zajednice u Kanadi.\nZa ovaj uspeh su, prema priznanju samih članova Oplenca, najzaslužniji umetnički direktor Saša Bogunović koji je bio i koreograf većine izvedenih kola, zatim dirigent hora Sonja Crnomarković i direktor ansambla narodne muzike Ivan Radovanović Vanila. Iza toga, svakako, stoji i rad brojnog tima asistenata igre i stotinak volontera koji na razne načine podržavaju rad društva te upornost i entuzijazam predsednice Dragane Varaklić.\nKANADA Veče dobrih dela\nKANADA Bekuta podigla publiku na noge


Zdravlje deteta zavisi od ishrane oca pre začeća\nIako majka mora dodatno da brine o sebi i svom zdravlju za vreme trudnoće, da bi zaštitila svoje dete, nije samo ona odgovorna za detetov imunitet i razvoj. Očevi su ti koji značajno utiču na zdravlje deteta...\n12.12.2013. - 14:00h\nNova istraživanja otkrila su da ishrana oca pred začeće bebe igra kritičnu ulogu u zdravlju deteta. Kanadski naučnici otkrili su da spermatozoidi nose „sećanja“ na životni stil muškarca, koja se posle prenose na plod.\n„Vi ste ono što su vaši očevi jeli“, objašnjavaju naučnici i apeluju na buduće očeve da se okanu brze hrane i bace na zeleno, lisnato povrće.\nIstraživanje koje je sprovedeno na životinjama pokazalo je da su mladunci čiji su očevi imali manjak folne kiseline imali 30% više urođenih deformiteta, a neki su imali ozbiljne poremećaje kičme i lobanje.\n„Puno pažnje posvećivano je majci, zato što je ona „inkubator“ trudnoće, a očevi su bili zanemarivani. Međutim, oba roditelja moraju dobro da paze šta rade pre začeća“, rekao je Dr. Kimins iz MekGil univerziteta u Montrealu.


Obradović pozvala Jankovića da podnese ostavku\nPotpredsednica Glavnog odbora Srpske napredne strane (SNS) Marija Obradović pozvala je danas zaštitnika gradjana Sašu Jankovića da podnese ostavku na tu funkciju jer, kako smatra, njegovo ponašanje je „licemerno“ i nije u skladu sa tom funkcijom.\n„Mislim da je minimalna pristojnost s njegove strane da podnese ostavku na tu funkciju, jer biti zaštitnik gradjana, a krenuti u političku kampanju bez obzira što on kaže da su te potpise skupljali neki dobri ljudi koji žele da bude predsednik Srbije, to nije dozvoljivo na njegovoj poziciji“, kazala je Marija Obradović povodom apela sto javnih ličnost da se Janković kandiduje za predsednika Srbije.\nObradović je novinarima u Beogradu kazala da je Janković „već uveliko krenuo u kampanju“.\n„On ne može biti moj zaštitnik – mene kao gradjanke u ovom trenutku kada krene da se kandiduje za predsednika, a kampanja je krenula već uveliko“, kazala je ona.\nPotpredsednica Glavnog odbora SNS rekla je da stranački organi još nisu raspravljali o predsedničkim izborima, ocenivši da je za to još uvek rano.\n26.11.2016 u 13:43 / Odgovori\nKo je sad pa ova pevačica?


Božović: Srbije se ne miješa u unutrašnje stvari Crne Gore – Borba\nBožović: Srbije se ne miješa u unutrašnje stvari Crne Gore\nSrbija se ne miješa, niti će se miješati u unutrašnje stvari Crne Gore, koju smatra najbližom državom i sa kojom želi najbolje moguće odnose, kazao je ambasador Srbije u Podgorici, Vladimir Božović.\nOn je, na sastanku sa predsjednikom Skupštine Ivanom Brajovićem, govoreći o Zakonu o slobodi vjeroispovijesti, istakao da vjeruje da će se dijalogom doći do rezultata i izlaza iz aktuelne situacije i ocijenio da postoji prostor da se razlike prevaziđu.\n“Srbija se ne miješa, niti će se miješati u unutrašnje stvari Crne Gore, koju smatra najbližom državom sa kojom želi najbolje moguće odnose, zasnovane na međusobnom poštovanju”, kazao je Božović.\nKako je naveo, Crna Gora je suverena, samostalna i država koja uređuje i vodi svoju spoljnu i unutrašnju politiku, i to Srbija uvažava i poštuje.\nBožović je, kako je saopšteno iz parlamenta, Brajoviću prenio pozdrave srpskih zvaničnika, prije svega predsjednice Narodne Skupštine Srbije Maje Gojković.\nOn je kazao da će se tokom svog mandata posvetiti unaprjeđenju političkih, ekonomskih, privrednih i kulturnih odnosa dvije države.\nBrajović je kazao da je, nakon usvajanja Zakona o slobodi vjeroispovijesti, bilo dosta neodmjerenih izjava, ali da Srbija i Crna Gora u daljem procesu evropske integracije, kroz saradnju i međusobno poštovanje, treba da prevaziđu sva nerazumijevanja.\nOn je poželio Božoviću uspješan mandat i naveo da je uvjeren da će svojim diplomatskim angažmanom doprinijeti da se odnosi Srbije i Crne Gore dovedu do nivoa obostranog razumijevanja i poštovanja.\nBrajović je naglasio da je Crna Gora posvećena razvoju dobrosusjedskih odnosa sa svim državama regiona sa kojima gradi saradnju utemeljenu na interesima građana, ekonomskoj i geografskoj upućenosti jednih na druge.\nGovoreći o politici proširenja, on je naveo da u spoljno-političkom kontekstu pristup Evropskoj uniji (EU) predstavlja prioritet Crne Gore i da će nastaviti da pruža Srbiji punu podršku na tom putu.\nBrajović je kazao da je zadovoljan odličnom parlamentarnom saradnjom koja doprinosi daljem građenju odnosa dvije države.\nSD: SDP nastavlja sa obmanjivanjem\nDavidović o situaciji u Crnoj Gori: Ako ne odbranimo svetinje ostaje nam da se iselimo ili pokatoličimo! (VIDEO)\nPodržavate Diktatora sram vas bilo! Podržavate ga čak i kad nam svetinje otima!


Salter foto Vladimir Zivojinovic\nPravo na nove olakšice u startu ne postoji na stambene kredite i dozvoljeni minus. Imajući u vidu, ipak, da gotovo svaki građanin u proseku ima bar po jedan keš kredit, jasan je značaj mogućnosti da smanjite ratu. Nove odluke NBS nisu, međutim, obavezujuće za banke, a to znači da će bankari o odobrenju dodatnih olakšica odlučivati od slučaja do slučaja.\nJedan od glavnih faktora biće procena rizičnosti klijenta.\n"Procena rizika u bankama je klizna stvar i usklađuje se sa situacijom, ali pitanje je uvek isto – da li klijent može da vrati pozajmljeni novac? Zato banka mora detaljno da vidi u kojoj firmi čovek radi, da li je firma stabilna, da li joj prete problemi koji se očekuju ne samo kod nas, nego u celom svetu. U tom delu bi danas verovatno bio veći akcenat nego inače, na dubljoj proceni zaposlenja", objašnjava Dušan Uzelac, ekonomista i osnivač portala "Kamatica".\nKako objašnjava, najviše toga se vezuje za firmu, a ne za čoveka.\n"Banku u toj priči zanima samo da li će imati problem ili neće", navodi naš sagovornik i napominje da se tu već naziru teškoće i jedna apsurdna situacija - da će klijenti kojima u ovom trenutku najviše treba refinansiranje verovatno najčešće biti odbijeni upravo zbog situacije u kojoj se nalaze.\nKako kažu bankari, procena rizičnosti podrazumeva uredan izveštaj Kreditnog biroa, odnosno redovnost u otplati svih obaveza i kredita (stambenih, gotovinskih, potrošačkih kredita, kreditnih kartica...), ne samo u banci od koje klijent traži produžetak otplate, nego i u svim drugim bankama, ako ima više različitih tekućih računa ili pozajmica.\nTako je, recimo, velika verovatnoća da će klijent koji ima stambeni kredit u banci već 10 godina i redovno ga otplaćuje, bez kašnjenja mesečnih rata, biti pozitivno ocenjen, odnosno da će mu banka odobriti prolongiranje otplate, na primer, keš ili potrošačkog kredita.\nTakođe, značajan "plus" prilikom procene klijenata, posebno u trenutno nestabilnoj i neizvesnoj situaciji, biće redovni mesečni prihodi i relativno sigurno radno mesto.\nZato će rigorozniju kontrolu sigurno prolaziti zaposleni u malim i srednjim preduzećima, porodičnim firmama ili preduzetnici, u odnosu na radnike u velikim kompanijama i fabrikama koje su nastavile redovno da rade u proteklih nekoliko meseci.\nJedna grupa pod posebnom lupom\nAko ste u prethodnom periodu već povremeno kasnili sa uplatom rate ili ste zaposleni u nekoj od delatnosti koje su trenutno među najugroženijima zbog korona krize - turizmu, ugostiteljstvu, hotelijerstvu ili saobraćaju - veća je verovatnoća da će vam banka odbiti zahtev za produžetkom otplate.\nNOVE OLAKŠICE ZA DUŽNIKE Ako nećete refinansiranje, onda može prolongiranje naplate\nKako je "Blic Biznis" nedavno pisao, pojedine banke već su napravile spisak delatnosti čijim radnicima ne odobravaju zajmove. Na istoj listi su i rizični klijenti iz ugla veličine kompanije u kojoj rade, dužine zaposlenja i istorije u banci.\nNa takozvanoj crnoj listi je sedam rizičnih delatnosti u kojima radi najmanje 20.000 ljudi. Reč je o sektorima koji su u potpunosti isključeni iz aktivnosti kreditiranja stanovništva. Na prvom mestu su hoteli, a na drugom turističke agencije. Slede autoindustrija i dobavljači, zatim sektor prodaje automobila i firme koje se bave rent-a-karom. Poslednja dva rizična sektora, za čije radnike nema kredita, su međunarodni putnički saobraćaj i preduzeća koja se bave isključivo uvozom i izvozom.\nBanke Krediti Narodna banka Srbije


10 najboljih hotela sa kazinom u San Jose Metro - TripAdvisor\nNajbolji hoteli sa kazinom - San Jose Metro, Kostarika\nHoteli sa kazinom - San Jose Metro\n11 od 367 objekata odgovara vašim filterima. Obriši sve filtere\nBr. 1 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 2 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 3 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 4 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 5 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 6 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 7 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 8 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 9 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 10 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 11 od 11 – objekti sa najboljim odnosom cena/kvalitet – Hoteli sa kazinom - San Jose Metro\nBr. 35 od 112 hotela u San Jose Metro\nCena koju ste pronašli je za 21% niža od prosečne cene ovog hotela od 103 US$ za noćenje.


Nema priznanja KiM, ostajemo na evropskom putu | Predsednik Republike Srbije\n16.01.2013. - 17:56\nNema priznanja KiM, ostajemo na evropskom putu\nBEOGRAD - Predsednik Srbije Tomislav Nikolić poručio je danas, u razgovoru sa dopisnicima stranih medija, da Srbija nikada neće priznati Kosovo, da je Rezolucijom o toj pokrajini prvi put jasno rekla šta želi i da ostaje na evropskom putu.\nOn je odlučno odbacio svaku mogućnost da Srbija prizna nezvisnost Kosova:\n"To bi bilo kršenje Ustava, koji ja nikada ne bih pogazio", istakao je predsednik Srbije.\nNikolić je takođe rekao da Srbija sa puta ka EU nikada neće otići sama, i da "odatle može da bude samo oterana".\n"Ako je to ono što EU želi, onda neka kaže 'nećemo vas'. Ne mora da izmišlja uslove", naglasio je Nikolić u razgovoru sa dopisnicima nekoliko svetskih medija, koje su najviše interesovali pristup predsednika rešavanju kosovskog pitanja, odnosi u regionu i približavanje EU.\n"Srbija treba da ispuni formlane uslove iz izveštaja Evropske komsije. Ja o drugim uslovima ne razmišljam. Očekujem datum, pošto, u suprotnom, više nikad nikoga u Srbiji ne biste mogli da ubedite da ispunjava uslove EU, jer iza njih onda stoji još hrpa novih uslova", ukazao je Nikolić.\nPrema njegovim rečima, neprihvatljivo je da Kosovo dobije stolicu u Ujedinjenim nacijama.\n"Kada bi to bilo prihvatljivo, ja bih to napisao u platformi i Rezoluciji. Platforma predviđa da Srbija nikad ne prizna nezavnost Kosova, a ako ne prizna, onda takozvano Kosovo neće imati stolicu u UN", rekao je Nikolić.\nNa pitanje Bi-BI-Si-ja (BBC) kakva je razlika između razgovora sa prištinskim vlastima i priznavanja državnosti Kosova, Nikolić je rekao da je "takozvano Kosovo član mnogih međunarodnih organizacija, banaka...mogu da budu evropski region, nemamo ništa protiv toga", ali nema govora o priznavanju.\nOn je dodao da se kroz platformu o Kosovu Srbija saglasila s tim da na delu teritorije srpska vlast više nema nikakvog uticaja.\n"Ta platofrma je i albanska realnost. Šta bi drugo Srbija mogla da preldoži, šta bi još Albanci mogli da traže? Ne znam šta više od toga osim nezavisnosti. Od danas pa mnogo godina i vekova Srbija neće priznati nezavisnost Kosova i niko nema pravo da je na to pritiska", kazao je Nikolić.\nOdnosi Beograda i severa Kosova, dodao je predsednik, biće onakvi kako to želi Beograd, jer "Vlada Srbije vodi računa o interesima građana u svim delovima zemlje i ne može da izdvaja neke i ispunjava želje nekih političkih vođa"\nUpitan o spomeniku poginulim pripadnicima OVPBM u centru Preševa, Nikolić je rekao da bi najbolje bilo da ga zajedno uklone Srbi i Albanci.\n"Bilo bi dobro da Srbi i Albanci zajedno odrede gde može da stoji. Onako, u centru, sa imenima ljudi, koji su ubijali predstavnike vlasti, policiju i nevine građane, to nijedna država ne bi trpela i ne bi ovoliko dugo", kazao je Nikolić.\nStrane dopisnike posebno su zanimali odnosi sa zemljama balkanskog regiona, a Nikolić je istakao da bi, kada je reč o odnosima sa Hrvatskom, bilo bolje da su se prvo sastali predsednici tih država, jer bi to "označilo početak dobrih odnosa".\nKada je reč o odnosima sa BiH, on je poručio da je član Predsedništva iz redova bošnjačkog naroda Bakir Izetbegović "dobrodošao i kao gost i kao domaćin" i da samo treba da kaže datum da bi se dogodio njihov susret.\nGovoreći o Crnoj Gori, gde putuje u petak, predsednik Srbije je rekao da će se posebno usredrediti na to da predstavnici srpske zajednice ne budu uvek u opoziciji,već da učestvuju u odlučivanju o tome kako će se lečiti, obrazovati...\nOn je najavio i odlazak u Tursku, početkom ferbuara, gde će, kako je rekao, izneti predlog za turske investiciju u Srbiju, ali i otvoreno izneti stav o nagoveštajima da Turska namerava da promoviše u svetu nezavisnost Kosova.\nOn se osvrnuo i na početak obeležavanja godišnjice Milanskog edikta, rekavši da je kao kopredsedavajući manifesetacije pozvao predstavnika rimokatoličke i potestantske crkve, da zajedno sa patrijarhom srpskim Irinejom govore na otvaranju, u opštehrišćanskom duhu proslave.\nO potencijalnom dolasku pape u Srbiju Nikolić je rekao da je to pitanje odnosa dveju crkava i da će se, onog trenutka kada SPC odluči da papa treba da dođe u Srbiju, ponuditi da bude svojevrsni domaćin te posete.\nRazgovoru sa predsednikom Srbije prisustvovali su dopisnici agencija Rojters, AP, AFP, Anadolija, Ansa, televizije ORF, Aldžazira i BBC, kao i portala SEtimes.\nSrbi i Albanci da odrede gde spomenik može da bude\nNikolić je izjavio da bi Srbi i Albanci trebalo zajednički da odrede gde bi u Preševu trebalo da stoji spomenik bivšim pripadnicima OVPMB i poručio da to što se dešava sa spomenikom ne bi trpela ni jedna država.\n"Srbi i Albanci treba zajedno da odrede gde spomenik može da stoji. Ovako u centru grada, sa imenima ljudi koji su ubijali predstavnike vlasti, politiciju i nevine građane - to ni jedna država ne bi trpela i ni jedna ne bi trpela tako dugo kao Srbija. Ali Srbija je sada na skriningu", rekao je Nikolić.\nPredsednik Srbije je dodao da Albanci znaju da Srbija mnogo očekuje od marta i juna ove godine, kada treba da se donese odluka o daljem napredovanju Srbije ka EU, i da sada provociraju.\n"Albanci pokušavaju da isporovociraju Srbe da im sruše spomenik, kako bi mogli da kažu da su im prava ugrožena", ukazao je Nikolić koji je odbacio svako poređene sa srpskim spomenicima na Kosovu i Metohiji.\n"Ono što vredi na Kosovu i što predstavlja kulturnu baštinu sveta podignuto je pre dolaska Albanaca. Ne mogu se porediti spomenici", kazao je Nikolić.\nJosipović izbegava susret, treba da pomirimo narode\nNikolić smatra da je pre susreta dvojice premijera trebalo da se on sastane s hrvatskim predsednikom, kaže da mu zbog hrvatske tužbe za genocid poseta Zorana Milanovića Beogradu ne deluje iskreno i poručuje da je političarima najlakše da sednu i ručaju zajedno, ali da je njihov posao da najpre pomire narod.\n"Ako je Hrvatska podnela tužbu protiv Srbije za genocid kako onda predsednik vlade Hrvatske dolazi u prijateljsku posetu Srbiji. Neko tu nije iskren. Ili oni znaju da nismo počinili genocid ili poseta nije iskreno prijateljska", kazao je Nikolić.\nOn je dodao i da smatra da je najpre trebalo da se on sretne sa hrvatskim predsednikom Ivom Jospiovićem, pa tek onda da dođe do susreta dva premijera, jer bi to označilo da se krenulo ka uspostavljanju dobrih odnosa.\n"Ne znam zašto to Josipović izbegava", rekao je Nikolić i dodao:\n"Najlakše je da sednemo i da ručamo zajedno, ali pre toga treba da pomirimo narode. Političari se lako svađaju i lako mire, ali sudbinu snosi narod", istakao je srpski predsednik.\nOn je dodao da mu se čini i da Hrvatska pokušava da mirno uplovi u EU bez protivljenja Srbije, dok istovremeno za nju ima još mnogo nerešenih pitanja.\n"Zaista postoje pitanja koja Hrvatska nije rešila i zbog kojih bi srpsko protivljenje moglo da predstavlja problem za članstvo te zemlje u EU", kazao je Nikolić i pomenuo neka od tih pitanja, poput pitanja prognanih Srba, njihove imovine i druga.\n"Ako je to demokratska država onda to treba i da dokaže", poručio je Nikolić i dodao da "sve treba rasčistiti".\nNikolić: Proslava Milanskog edikta opštehrišćanski jubilej\nNikolić je poručio da obeležavanje 1700. godišnjice od donešenja Milanskog edikta, koje se od sutra obeležava u Srbiji, ima opštehrišćanski duh.\n"Srbija ima čast da bude domaćin 1700. godišnjice od Milanskog edikta", rekao je Nikolić ukazujući da je na teritoriji Srbije, pored cara Konstantina koji je i doneo Milanski edikt i omogućio slobodno ispovedanje hrišćanstva, rođeno još 16 ili 17 careva.\n"O tome se malo zna u svetu, kao što se malo zna o svemu dobrom što dolazi iz Srbije", konstatovao je Nikolić, prilikom razgovora sa stranim novinarima.\nNavodeći da je kopredsedavajući obalažavanja godišnjice, Nikolić je rekao da je predvivdeo da, uz patrijarska Irineja, učestvuju i papski nuncije iz Beograda i predstavnici protestantske crkve.\n"To je znak da je se radi o opštehrišćanskom jubileju", kazao je Nikolić.\nPredsednik Srbije je dodao da su i islamske organizacije u Srbiji prihvatile da finansiraju jednu od manifestacija.\nUpitan o mogućnosti dolaska pape, Nikolić je rekao da ne odlučuje o tome i da je to pitanje odnosa dve crkve, ali da će, kada SPC donese odluku o njegovom dolasku, biti svojevrsni domaćin te posete.\n"Crkve se lako posvađaju a teško mire, primetio je Nikolić.\nSrbi u Crnoj Gori treba da odlučuju kako će živeti\nNikolić je izjavio da je vreme da srpski narod u Crnoj Gori konačno prestane da bude opozicija i da počne da odlučuje o tome kako će živeti.\n"Kao što ovde insistiram na tome da svi predstavnici manjinskih zajednica i naroda budu u vlasti i direktno odlučuju o tome kako će njihov narod da živi, na tu temu razgovaram i sa predstavnicima vlasti i Srba u Crnoj Gori da jednom konačno srpski narod prestane da bude opozicija u svojoj državi, a ta država postoji i članica je UN, zove se Crna Gora", rekao je Nikolić uoči posete Podgorici u petak.\nOn je u razgovoru sa novinarima stranih medija istakao da nije saglasan sam tim da Srbi u Crnoj Gori samo zato što su Srbi budu u opoziciji.\nPrema njegovim rečima, oni treba da odlučuju kako će se školovati, lečiti , očuvati tradiciju...\n"Tvrdoglavim insistiranjem na tome da stranke koje predstavljaju Srbe u Crnoj Gori ostanu opozicija to ne može da se postigne", istakao je Nikolić.\nNikolić je rekao da se obavezao da Srbija i Crna Gora za vreme njegovog mandata uspostave izvanredne odnose, da Crna Gora reši pitanje srpske nacionalne zajednice i da srpska nacionalna zajednica reši svoje pitanje u Crnoj Gori.


Postavio Yucom - 30/09/2016 Vesti\nUz zajedničku organizaciju od strane UN i Komiteta pravnika za ljudska prava – YUCOM, panel Ujedinjenih nacija o ljudskim pravima održan je u utorak 27. septembra u zgradi Regionalne privredne komore u Leskovcu, gde su pored generalne diskusije o stanju ljudskih prava u Srbiji teme takođe bile i mehanizam za praćenje i sprovođenje prepruka UN, uloga civilnog društva u izveštavanju za Univerzalni periodični pregled stanja ljudskih prava, kao i trenutne prilike za razvoj politike o ljudskim pravim u Srbiji. Učesnici na panelu su bile organizacije civilnog društva i udruženja građana iz Leskovca i bliže okoline, dok su govornici na panelu bili direktor YUCOM-a Milan Antonijević, savetnik UN koordinatora u Srbiji za ljudska prava Klod Kan (Claude Cahn), kao i još jedan član tima za ljudska prava Kancelarije UN u Srbiji, Aleksandra Petrović.\nAntonijević je otvorio panel uz nekoliko uvodnih reči o temama i pozvao učesnike da se predstave. Potom je pričao o raznim komitetima UN koji šalju predloge državnim organima Srbije, ističući da Kancelarija za ljudska i manjinska prava, koju civilno društvo treba smatrati svojim saveznikom, mora da intenzivira svoje aktivnosti na sprovođenju preporuka i predloga koje šalju UN. Isto tako, iako Vlada Republike Srbije deklarativno proklamuje oblasti iz kojih potiču ovi predlozi kao prioritete, pitanje je da li su obaveze u stvarnosti sprovedene. Država ima volju da prihvati obaveze, ali ne prihvata da je stanje među braniteljima ljudskih prava zabrinjavajuće. Takođe je istaknuto da su organizacije civilnog društva podnosile kvalitetne i opsežne izveštaje UN. Kan je istakao cilj svog dolaska u Leskovac, a to je prevashodno da sasluša predstavnike civilnog društva iz Pčinjsko-Jablaničkog okruga. Ponudio je svoje komentare vezane za probleme koji su izneseni tokom panela, među kojima je status Roma u tom regionu Srbije dominirao tokom diskusije. Takođe, Aleksandra Petrović je iznela svoje komentare na iste situacije, objašnjavajući istovremeno i poziciju Kancelarije UN u Srbiji. Predstavnici civilnog društva iz Leskovca i regiona su osim predstavljanja problema sa kojima se suočavaju u svom radu i borbi za ljudska prava takođe pričali i o mnogim primerima dobre prakse u uključivanju socijalno ugroženih grupa u društvo, prevashodno uključivanje maloletnih Roma u školski sistem zajedno sa drugom decom.\nZaključak koji je postignut na panelu ja da postoji puno prostora za napredak kako u samom stanju ljudskih prava u Srbiji, tako i u intenzitetu aktivnosti koje sprovode državni organi. Isto tako, organizacije civilnog društva su prepoznale i potencijal za svoju veću uključenost ne samo u aktivnostima državnih organa, već i u izveštavanju o ljudskim pravima za UN.


Fridom Haus: Srbija pala iz grupe slobodnih u grupu delimično slobodnih zemalja - European Western Balkans\nFridom Haus: Srbija pala iz grupe slobodnih u grupu delimično slobodnih zemalja\nAutor EWB 05. 02. 2019. 05. 02. 2019.\nVAŠINGTON – Organizacija Fridom Haus objavila je novi izveštaj “Slobode u svetu 2019” o stanju osnovnih sloboda u 195 zemalja, u kome konstatuje da je prošle godine zabeležena 13. uzastopna godina pada globalnih sloboda, a status Srbije sa slobodne, opao na delimično slobodnu zemlju.\nSve zemlje Zapadnog Balkana, osim Hrvatske, u izveštaju su ocenjene kao “delimično slobodne”.\nNa skali od 0 do 100, Srbija ima 67 poena, Crna Gora 65, Makedonija 59, Bosna i Hercegovina 53, Kosovo 54.\nStatus Srbije opao je sa slobodne na delimično slobodnu zemlju zbog, kako se navodi, “pogoršanja u sprovođenju izbora, kontinuiranih pokušaja vlade i savezničkih medija da potkopaju nezavisne novinare kroz pravno zastrašivanje i kampanje kleveta”.\nFridom haus ocenjuje i da je predsednik Aleksandar Vučić akumulirao izvršnu vlasti što je u sukobu sa njegovom ustavnom ulogom.\nKako se navodi na Balkanu su i predsednik Srbije i predsednik Crne Gore Milo Đukanović nastavili su da konsoliduju državnu vlast potkopavajući, tako, osnovne standarde dobrog rukovođenja i izlazeći iz okvira svojih ustavnih ovlašćenja.\nOd 50 zemalja koje su označene kao neslobodne, između ostalog su Centralnoafrička Republika, Libija, Somalija, Saudijska Arabija, Severna Koreja.


Grabundžija: Vučić manipuliše s penzionerima, kupuje glasove pred izbore - Naslovi.net\nPredsednik Sindikata penzionera "Nezavisnost" Miloš Grabundžija izjavio je večeras da obećanje predsednika Srbije Aleksandra Vučića, da će penzioneri u februaru sledeće godine iz budžeta dobiti po 20.000 dinara, predstavlja markentiški trik.\nGrabundžija je agenciji Beta kazao da penzioneri od predsednika Vučića pre svega očekuju da im vrati milijardu evra oduzetih pre sedam godina zbog "fiskalne konsolidacije".\n"U Srbiji ima 1.650.000 penzionera, a prosečna penzija iznosi manje od 30.000 dinara. Većina penzionera živi u nemaštini i jedva sastavlja kraj s krajem, nema ni za hranu ni za lekove, ali to ne može da bude razlog da političari manipulišu s nama", naglasio je Grabundžija.\n"Vučić već godinama manipuliše s penzionerima. Prvo nam je oteo ogromne novce, a sada kobajagi brine o nama. Njegov cilj je kupovina glasova pred izbore koji će se održati na proleće sledeće godine. Međutim, njemu penzioneri više ne veruju i neće moći da ih kupi za tako sitne novce", rekao je predsednik Sindikata penzionera "Nezavisnost".\n"Očekujem da će država Srbija uskoro morati da vrati svaki dinar koji je ova vlast otela penzionerima", zaključio je Miloš Grabundžija za Betu.\nAleksandar VučićRTSBudžetPredsednik SrbijeSindikatIzbori\nZastoj u lancu snabdevanja: Blokirane dve glavne američke luke /foto/\nTrećina pumpi Britiš petroleuma bez goriva Kompanija saopštila: Gledaćemo da obnovimo zalihe što pre


Novo ročište po zahtevu za rehabilitaciju Milana Nedića, predsednika kolaboracionističke Vlade Srbije tokom Drugog svetskog rata, održano je u Beogradu u napetoj atmosferi. Okupljanje njegovih protivnika i pristalica pred zgradom Višeg suda proteklo je u međusobnim uvredama, nakon čega su se obe grupe razišle bez većih incidenata.\n“Ovi fašisti vikali su da će nas streljati na Banjici, da će da nas vode u Jajince… Da je ovoj državi bar malo stalo do antifašizma ti ljudi bi odavno bili uhapšeni. Jer zna se šta je bilo na Banjici i u Jajincima,” rekao je za RSE Aleksandar Đenić, iz Saveza komunističke omladine Jugoslavije.\nKao čelnik kolaboracionističke vlade u Srbiji, Milan Nedić snosi odgovornost za saradnju sa nacističkom Nemačkom i učešće u holokaustu, progon antifašista, registraciju i hapšenje Jevreja, pljačku njihove imovine i učešće u kontroli, egzekucijama zatočenih u logoru Banjica i streljanjima u Jajincima. Uprkos tim istorijskim podacima, nedavno je u Srbiji, na zahtev porodice, pokrenut sudski proces za rehabilitaciju.\nNjegov praunuk Aleksandar Nedić pred sudom je novinarima odgovorio zašto se zalaže za rehabilitaciju.\n“Samo treba da izađe na videlo istina o Milanu Nediću. A o tome da je sarađivao sa Nemcima, pa sarađivali su i komunisti u majskim pregovorima 1943. Ništa u životu nije crno ili belo. Da nije prihvatio da bude predsednik vlade, Srbija bi bila podeljena na četiri dela", rekao je Aleksandar Nedić.\nNelektrisana atmosfera, policajci između antifašista i desničara, na jednoj strani transparent "Smrt fašizmu, sloboda narodu", zastave SFRJ, SKOJ-a i komunistička obeležja - na drugoj natpis "Spasavanje Srba nije zločin", paneli sa likom saradnika nacističke Nemačke Dimitrija Ljotića i američka "južnjačka zastava" koja se povezuje sa ekstremističkim i rasističkim organizacijama, obeležili su skup ispred suda.\nNastavak postupka pravne rehabilitacije Milana Nedića prate protesti i napeta atmosfera između pristalica i protivnika rehabilitacije predsednika kvislinške vlade u vreme nacističke okupacije tokom Drugog svetskog rata, koje su se okupile ispred zgrade Višeg suda u Timočkoj ulici u Beogradu.\nKao i pre nekoliko dana, kada je održan pomen na 70. godišnjicu Nedićeve smrti, koji se 1946. čekajući suđenje ubio skokom sa trećeg sprata zatvora OZNA-e u Beogradu, pred sudom je bilo i nekoliko sveštenih lica. Predvodio ih je Akakije, episkop nepriznate Istinske pravoslavne crkve, koji je za RSE rekao da je tu jer veruje da Nedić nije bio izdajnik.\n“Mnoge srpske glave tada su spašene. Zato se crkva i zalaže da se skine ljaga i komunistička kleveta sa imena Milana Nedića", smatra Akakije.\nBeograđanin Andrija Stojić poručio je da je nedopustiva revizija uloge Milana Nedića.\n“To je zver i najveći izrod srpskog naroda. Pomagao je okupatoru. Zašto nije spasio izginule u Kragujevcu i Kraljevu?! Ako je pomagao Srbima… Nego su njegovi žandari pomagali nemačkim vojnicima da skupljaju seljake i dogone ih na klanicu", naveo je Stojić.\nZa Jošku Broza, unuka Josipa Broza Tita koji je na protestu predvodio pristalice Komunističke partije, ključna je činjenica da je Milan Nedić, kao predsednik ratne vlade, bio saradnik nacističke Nemačke.\n“Pa ne bi on bio na toj funkciji da Nemcima nije dostavio sve spiskove građana Beograda, Jevreja, roma, Srba i svih ostalih. To je bio uslov da bude postavljen na to mesto. I to je kraj svake priče… Zašto bre jednom ovo ne prekinemo i istoriju ostavimo istoričarima. Da ne moramo opet na ulici da se borimo za ono za šta su se naši preci borili", ističe Broz.\nMeđu antifašistima, sa kojima su bili i članovi SUBNOR-a, dominirali su transparenti “Protiv fašizma”, “NE rehabilitaciji” i “Protiv rehabilitacije fašizma”. Uprkos napetostima, skup je završen bez fizičkog sukoba jer je policija fizički razdvojila stotinak antifašista i četrdesetak desničara. Pored Beograda, protesti protiv rehabilitacije Milana Nedića održani su u Zrenjaninu, Kraljevu i Šapcu. Protestne akcije trajale su po sat i po.\nU Zrenjaninu, skup je organizovan na simboličnom mestu, rekao je jedan od organizatora Srđan Papić.\n„U ulici Cara Dušana broj 149. To je zgrada starog zatvora, logora, koji je radio za vreme Drugog svetskog rata – od 1942. do 1944. godine – i koji je služio kao centralni te vrste u Banatu. Kroz njega je prošlo više hiljada rodoljuba, a najbrojniji su, kao i u svim logorima u to vreme, bili Jevreji i Romi, zatim, antifašisti i antifašistkinje iz Banata i tadašnje uže Srbije“, naveo je Papić.\nNa skupu u Zrenjaninu emitovan je i "Ulični radio" sa kojeg su se čule uredbe, depeše i govori iz doba Nedićeve vlade.\n„Znači, govori Milana Nedića, njegovih ministara i uredbe tadašnje vlade, kao i određeni članci iz novina koji ukazuju na stanje u Srbiji tokom Drugog svetskog rata”, objasnio je Papić.\n„Mi želimo da tim čitanjem, odnosno puštanjem tih audio snimaka na neki način iznesemo i dokaze, ali ne za sud, nego baš suprotno, dokaze koji će ukazati da sud uopšte nije ni potreban, jer bilo kakvo suđenje je potpuni apsurd, suđenje za rehabilitaciju fašiste i kvislinga kao što je bio Milan Nedić“, kaže Srđan Papić.\nAntifašistička akcija je optužila Vladu Srbije, Ministarstvo pravde, premijera Aleksandra Vučića i predsednika Srbije Tomislava Nikolića da ignorišu ovaj i bliske slučajeve, koji su kako se navodi, apsurd u novijoj istoriji Balkana i Evrope.\nPostupak pravne rehabilitacije Milana Nedića, predsednika kvislinške vlade tokom Drugog svetskog rata, počeo je 7. decembra 2015, sedam godina nakon što su zahtev podneli Srpski liberalni savet, Udruženje političkih zatvorenika i žrtava komunističkog režima i porodica Nedić.


Amerika nastavlja da pruža vojnu pomoć Bahreinu - 30.06.2015, Sputnik Srbija\nAmerika nastavlja da pruža vojnu pomoć Bahreinu\nSjedinjene Američke Države obnavljaju pružanje vojne pomoći Bahreinu koja je suspendovana pre četiri godine zbog kršenja ljudskih prava u ovoj zemlji, saopštio je u... 30.06.2015, Sputnik Srbija\npolitika, vesti, svet, bahrein\n22:29 30.06.2015 (Osveženo: 16:19 05.10.2015)\n© Sputnik / Eduard Pesov / Uđi u foto-galerijuBahrejn\nSjedinjene Američke Države obnavljaju pružanje vojne pomoći Bahreinu koja je suspendovana pre četiri godine zbog kršenja ljudskih prava u ovoj zemlji, saopštio je u ponedeljak zvanični predstavnik Stejt departmenta Džon Kirbi.\n„Administracija SAD je donela odluku da suspenduje zabranu za saradnju u oblasti bezbednosti snagama bezbednosti i nacionalnoj gardi Bahreina, uvedenu 2011. godine nakon što su lokalne vlasti rasterale demonstrante, izjavio je američki diplomata.\n„Smatramo da situacija sa ljudskim pravima u Bahreinu za sada ne odgovara zakonima, ali da je Vlada zemlje napredovala u ovoj oblasti“, naveo je Kirbi, podsetivši na oslobođenje iz zatvora u Bahreinu jednog broja zatvorenika koji su se tamo našli iz političkih razloga.\nPredstavnik Stejt departmenta je takođe naglasio i da je Bahrein važan saveznik SAD u borbi sa terorizmom, između ostalog sa Islamskom državom. Ratna mornarica u ovoj zemlji učestvuje u sastavu međunarodne koalicije u vazdušnoj operaciji protiv islamista u Siriji.\nKirbi je izjavio da će administracija Baraka Obame nastaviti da traži od rukovodstva Bahreina da nastavi da poboljšava situaciju u sferi ljudskih prava. Kakvu vojnu pomoć ova zalivska država može dobiti od Vašingtona — ne precizira se.\nOrganizacija za ljudska prava „Hjuman rajts voč“ kritikovala je ovu odluku SAD. Rukovodilac njenog predstavništva u Vašingtonu Sara Margon izjavila je da nikakve reforme u ovoj oblasti u Bahreinu nisu izvedene. Lideri političke opozicije i dalje su mete progona, dok su lokalni zatvori puni političkih neistomišljenika.


Mediji: Makron u Beograd donosi pet poruka • RTK\nMediji: Makron u Beograd donosi pet poruka\nBeta, Večernje novosti\nPredsednik Francuske Emanuel Makron želi da posetom Srbiji pokaže da je Pariz i dalje "značajan igrač na svetskoj političkoj i bezbednosnoj sceni", pišu "Večernje novosti" uoči njegovog dolaska u Beograd, gde će boraviti 15. i 16. jula.\n"Večernje novosti" navode da "nije isključeno da se Francuska ubuduće intenzivnije uključi u rešavanje kosovskog problema".\nO tome piše i dnevni list "Blic" i navodi da Makron u Srbiju "donosi pet poruka": može li Srbija u EU pre 2028. godine, ima li plan da "pritisne Prištinu" da povuče takse, kako da se unapredi ekonomska saradnja, a kako saradnja u bezbednosti, i saradnja u kulturi.\n"Blic" podseća da je Makron do sada više puta davao "pesimističke izjave" o ulasku zemalja Zapadnog Balkana u EU.\nTokom Makronove posete biće potpisano 20 sporazuma o međudržavnoj saradnji, većinom ekonomskoj, navodi "Blic".\nList "Politika" navodi da će francuski predsednik doputovati u Beograd iz Pariza, a ne iz Rusije, kako se ranije tvrdilo, i da saznaje da Makron dolazi bez supruge Brižit.\n"Politika" piše da će odnosi Beograda i Prištine "svakako biti na dnevnom redu" razgovora Makrona i predsednika Srbije Aleksandra Vučića. List ukazuje da je dolazak Makrona u Beograd "jedan od najznačajnijih spoljnopolitičkih sastanaka" koje će Vučić imati ove godine, i podseća da je poslednji francuski predsednik koji je posetio Srbiju bio Žak Širak, 7. decembra 2001. godine.\nPošto Makron dolazi s grupom francuskih privrednika, ekonomija će biti "važan deo bilateralnih razgovora", navodi "Politika".\nPrema još nezvaničnom planu posete, "Politika" navodi da će francuski predsednik prvog dana na Aerodromu Nikola Tesla otkriti ploču kojom će biti obeležen proces modernizacije aerodroma kojim po koncesiji upravlja francuska kompanija "Vansi". Zatim će mu biti priređen zvaničan doček u Palati Srbija, a sledi razgovor s Vučićem.\nMakron će posetiti Novo groblje, Spomenik braniocima Beograda, Kalemegdan i Spomenik zahvalnosti Francuskoj, gde se "očekuje susret s građanima", piše "Poliltika".\nTokom Makronove dvodnevne posete biće angažovano 4.000 do 5.000 policajaca, uz pripadnike specijalnih jedinica MUP i Vojske Srbije, piše "Blic". Kako list navodi, francuski predsednik dolazi sa oko 100 francuskih "bezbednjaka". Jedna grupa je već stigla i s pripadnicima srpske policije i službi bezbednosti priprema plan zaštite.


Cloud - Blic Online\nKako sačuvati biznis od katastrofe?\nModerno poslovanje sve više zavisi od IT-ja za obavljanje ključnih procesa. Dok IT sistemi rade bez problema ovoj činjenici se ne pridaje veliki značaj. Ali šta ako dođe do katastrofe?\nOBLACI NEMAJU ALTERNATIVU: SVE VIŠE BANAKA PRELAZI NA CLOUD, A EVO I ZAŠTO\nDo skoro je delovalo neverovatno, a sada je realnost: banke u Evropi i regionu sve više prihvataju cloud computing kao novi model poslovanja.\nRazmišljate kako da unapredite poslovanje? Cloud je vaš saveznik\nCloud tehnologije nisu nov i nepoznat termin na našem tržištu. Sve više i više kompanija opredeljuje se da celokupno poslovanje ili jedan segment prepusti rešenju koje će im obezbediti veću fleksibilnost, kompetitivnost ali i uštedu.\nI "Belgrade Music Week" festival odložen ZBOG KORONE\nOdloženi su svi festivali platforme CLOUD.\nIz Alibabe najavljuju divovska ulaganja od čak 200 milijardi RMB (oko 28,2 milijarde dolara) u hardversku i softversku infrastrukturu u iduće tri godine, u globalnoj borbi sa Amazonom i Microsoftom.\nCloud tehnologija postala je ključni saveznik kompanija u procesu digitalne transformacije. Svojim brojnim prednostima, od smanjenja IT troškova, preko poboljšane efikasnosti i fleksibilnosti, do bezbednosti podataka, Cloud utiče na kvalitet poslovanja kao i na poziciju kompanija na tržištu. Globalne prognoze kažu da će do kraja 2020. godine do 83 odsto velikih kompanija širom sveta preći na cloud, a kakvo je stanje u Srbiji?\nJEDINSTVENO VIP ISKUSTVO na festivalima u okviru CLOUD platforme\nUz koncerte omiljenih domaćih, regionalnih ali i svetskih zvezda, posetioci festivala u okviru Cloud platforme u avgustu na Ušću imaće priliku i da uživaju u jedinstvenom VIP iskustvu!\nKako Cloud brani vaš IT od kiše\nIz godine u godinu, velike količine padavina izazivaju poplave širom naše zemlje, a pored automobila koji plivaju i kolapsa na ulicama, nepogode zaustavljaju i poslovne aktivnosti.\nSrbija je postala prva zemlja u cetralno-istočnoj Evropi, a druga u Evropi posle Velike Britanije koja je uspostavila državnu "Oracle Cloud" infrastrukturu, čija je namena pomoć objedinjavanju baze podataka i drugih softverskih proizvoda na kojima se zasnivaju neki od najbitnijih elektronskih evidencija u Srbiji.\nKroz pet simultanih trekova, u pet sala, eminentni predavači iz Srbije i okruženja predstaviće posetiocima novog izdanja IT konferencije novosti iz sveta novih tehnologija za moderna poslovanja i studije slučaja koje će obeležiti godine pred nama. Centralne teme ovogodišnje IT konferencije su: aplikacije, mediji, bezbednost, infrastruktura i Cloud (oblak).\nSve je u oblacima\nPristupajte i upravljajte sopstvenim podacima gde god da se nalazite uz Telekom Srbija Cloud uslugu.\nMajkrosoft usvojio međunarodni standard o privatnosti u cloudu\nMajkrosoft (Microsoft)je prvi među velikim pružaocima usluga u računarskom oblaku (cloudu)usvojio međunarodni standard o privatnosti,pružajući još jedan razlog korisnicima da mogu sa poverenjem da nastave da koriste ili pređu na Microsoft Cloud.\nUzmite besplatnih 100 GB na OneDriveu\nMicrosoft je pokrenuo kampanju u SAD u kojoj su proširivali kapacitet OneDrivea svakog korisnika na 100 GB na period od dve godine. Sada je ta promocija dostupna svima u svetu.\nNajvažnija informatička manifestacija u regionu Microsoft Sinergija 14 počela je danas pod sloganom Full Value, a u fokusu ovogodišnje konferencije su tablet računari, Windows Phone uredjaji, Office 365, Cloud i Azure tehnologije.\nDropbox kupio Zulip\nServis Dropbox je preuzeo kompaniju Zulip koja razvija uslugu za razmenu poruka, deljenje podataka i pretragu starih poruka.\n"Cisko" planira da kupi "Meraki"\nAmerička informatička kompanija "Sisko" (Cisco) objavila je nameru da kupi "Meraki", kompaniju specijalizovanu za mreže u "klaud" tehnologiji.


[PREMIUM] Pored promenljive forme, gost danas bez petorice redovnih fudbalera! - Sportske novosti\nNaslovna Fudbal Bet Info Fudbal Pored promenljive forme, gost danas bez petorice redovnih fudbalera!\n[PREMIUM] Pored promenljive forme, gost danas bez petorice redovnih fudbalera!\nDanas će gost biti u prilično nezgodnoj poziciji, s obzirom na to da neće računati na čak petoricu fudbalera koji su redovni u svom timu ove sezone. Sa druge strane, domaćin pred svojim navijačima u gotovo punom sastavu dočekuje oslabljenog gosta, a tu je i prilika da se dođe do bodova. Utakmica se igra od 17:30 po našem vremenu.\nReč je o finskoj ligi “Ykkonen“, a u pitanju je 2. rang finskog fudbala. Od 17:30 po našem vremenu će se sastati MyPa i TPV, a ovaj susret će biti interesantan svim kladioničarima. Domaćin se nalazi na 8. poziciji na tabeli uz skor 1-3-3, gol razliku 4:8 i 6 osvojenih bodova, dok se MyPa nalazi na 9. poziciji uz skor 1-2-4, gol razliku 6:15 i ima 5 osvojenih bodova.\nKada je u pitanju forma, obe ekipe igraju prilično nestabilno i promenljivo, igra im varira od kola do kola. Na poslednjih 5 susreta obe ekipe imaju po 1 pobedu, 2 remija i 2 poraza. Forma, još jednom pominjemo, varira od kola do kola, pa se ne možemo preterano osloniti na istu.\nŠto se izostanaka tiče, gost će biti u problemu na ovom susretu. Za goste neće igrati Topi Järvi (7n/1g/0a, desno krilo), Tuomas Lähdesmäki (8n/1g/0a, ofanzivni vezni), Juho Mattila (10n/0g/0a, centralni bek), Jari Nikkilä (0n/0g/0a, centralni bek) i Mauno Siren (6n/1g/0a, levi bek). Za domaći tim neće igrati samo Niko Ikävalko (10n/0g/0a, centarfor).\nKada se uzme u obzir to da će gost biti oslabljen, da gostuje ekipi koja je primila skoro duplo manje golova u proteklih 7 kola i igra prilično čvrsto, dolazi se do zaključka da bi domaćin danas mogao da dođe do pozitivnog rezultata.\nMišljenje urednika: Kvota da će domaćin ostati neporažen iznosi 1.50 u ovom trenutku, a može da se nađe i u nešto višoj vrednosti. Verujemo da ima vrednost i da može da se isproba za dubl po želji.\nPrethodni tekstDomaćin želi doći do prve pobjede, gosti u problemu zbog dugog putovanja i nadmorske visine!\nSledeći tekstMože li princ šljake da skine sa trona neprikosnovenog kralja?


GraniceFrontexNoBorder inicijativaZero Tolerance SerbiaMigranti\nZbog režima granica, jačanja graničnih kontrola i restriktivnog viznog režima, mnogi ljudi su prinuđeni da rizikuju svoje živote i putuju na jedini mogući način a koji ovaj sistem naziva „ilegalnim”. Treba da bude jasno: ako ljudima ne bi bilo u potpunosti onemogućeno „legalno” putovanje, niko ne bi izabrao ovakav put!\nKalifornijaNaftna mrljaEkološka katastrofaFotografije\n5 od trenutno najdramatičnijih fotografija naftne mrlje u Kaliforniji\nOko jedne milje obale u Santa Barbari je tokom prethodnih nekoliko dana transformisano nakon što je za tri sata proliveno 105.000 galona (400.000 litara) nafte nakon pucanja naftovoda. Zvaničnici procenjuju da je oko 20.000 galona (76.000 litara) lepljive crne nafte dospelo u more, dok je ostatak ostao na zemlji.\nAntifaDistomoDruštveni centarAntifa patrolaGrčka\nU delu Atine u kom je donedavno većina stanovnika podržavala fašističku Zlatnu zoru, otvoren je antifašistički društveni centar.\nU subotu 18. listopada u Splitu je otvorena antifa knjižnica u organizaciji Sekcije mladih antifašista na adresi Šetalište Bačvice 10.


Iz RS-a tražili da se bosanski jezik u Upitniku nazove "bošnjački", nije prošlo - Bportal.ba - Najvažnije vijesti iz BiH\nRadi se o odgovorima na pitanja iz Poglavlja 26 Upitnika Evropske komisije, koja se odnose na obrazovanje i kulturu. Nazivi službenih jezika u BiH navedeni u odgovorima, smatraju u Ministarstvu prosvjete i kulture RS-a, “nisu u skladu sa pravnim normama”.\n– Predlažemo da se u odgovorima na pitanja iz Poglavlja 26 – Obrazovanje i kultura za nazive jezika konstitutivnih naroda u BiH koriste nazivi “jezik srpskog naroda, jezik hrvatskog naroda i jezik bošnjačkog naroda”, u skladu sa članom 7. stav 1. Ustava RS-a, a koji je i u skladu sa Ustavom BiH – navodi se u dopisu kojeg ispred Ministarstva prosvjete i kulture RS-a potpisuje Radmila Kocić-Ćućić.\nPrema tvorbenim pravilima srpskog jezika, smatra Kocić-Ćućić, od “bošnjački narod” je jedino moguće izvesti naziv “bošnjački jezik”, a nikako nije moguće izvesti naziv “bosanski jezik”.\n– Naziv bošnjački jezik odgovara nazivu bošnjački narod, dok bi naziv bosanski jezik odgovarao terminu, nepostojećeg, bosanskog naroda – napisala je pomoćnica ministra za predškolsko, osnovno i srednje obrazovanje te predsjednica Radne grupe 26.\n– U odgovorima su nadležne institucije koristile sintagme bosanski jezik, hrvatski jezik i srpski jezik – navodi se u odgovoru Direkcije za evropske integracije.\nOznačeno: bosanski jezik, Djoko Milovic, Elizabeth Holmes, evropska komisija, pravoslavci, upitnik


Apple se oglasio povodim glasina kako iPhone 11 prati vašu lokaciju čak i kada je ta opcija isključena | Balkan Android\nHome Apple iOS Apple se oglasio povodim glasina kako iPhone 11 prati vašu lokaciju čak...\nApple se oglasio povodim glasina kako iPhone 11 prati vašu lokaciju čak i kada je ta opcija isključena\nOtkriće da iPhone 11 stalno proverava vašu lokaciju, čak i ako ste onemogućili Location Services, privuklo je mnogo pažnje u javnosti i ovako već dovoljno ubeđenoj da se od “pametne” tehnologije sve teže sakriti.\nKompanija Apple je u izjavi za medije navela da njeni noviji iPhone uređaji moraju da vrše konstantne provere lokacije kako bi legalno mogli da koriste svoje ultra-širokopojasne čipove (ultra wideband chips, UWB).\nKako navode, “međunarodni regulatorni zahtevi” prisiljavaju Apple da isključi UWB na određenim mestima i provera lokacije je neophodna da bi se to učinilo, a da bi tehnologija ipak mogla da bude dostupna korisnicima većinu vremena.\nTa kompanija je naglasila i da se provere povezane sa UWB-om rade “u potpunosti na uređaju”, kao i da Apple ne prikuplja podatke o lokaciji.\nIako tvrdnja da podatak o lokaciji ne napušta iPhone sugeriše da nema razloga za zabrinutost, odgovor kompanije Apple ipak izaziva zabrinutost ako ni zbog čega drugog onda zbog toga što korisnici nisu unapred obavešteni o tome da se ovakve provere vrše niti čemu služe.


Jeftini letovi iz Sudana za Britanski teritorij Indijskog okeana - Avionske karte Sudan Britanski teritorij Indijskog okeana - eSky.ba\nLetovi iz Sudana za Britanski teritorij Indijskog okeana\nPretražite letove iz Sudana za Britanski teritorij Indijskog okeana\nProvjerite najbolje ponude letova iz Sudana za Britanski teritorij Indijskog okeana\n✔ Postoje li posebne ponude za letove iz Sudana za Britanski teritorij Indijskog okeana na eSky.ba?\n✔ Mogu li se pobrinuti za osiguranje prilikom rezervacije leta iz Sudana za Britanski teritorij Indijskog okeana?\n✔ Ako rezerviram let iz Sudana za Britanski teritorij Indijskog okeana, mogu li rezervirati ujedno i smještaj?\n✔ Koje avio-kompanije nude letove iz Sudana za Britanski teritorij Indijskog okeana?\nBudite sigurni, da na eSky.ba ponuda letova iz Sudana za Britanski teritorij Indijskog okeana uključuje ne samo niskotarifne avio-kompanije, već i one koje su specijalizirane za visoki standard.


Kategorija: Društvo-Novi Bečej\tDatum objavljivanja\tAutor : Opština Novi Bečej\nU okviru akcije Crvenog krsta Srbije „Jedan paketić puno ljubavi“ Crveni krst Novi Bečej već treću godinu za redom organizuje podelu novogodišnjih paketića deci korisnicima narodne kuhinje u svim naseljenim mestima opštine. Podela paketića počela je u četvrtak 29. decembra, najpre deci iz Novog Bečeja i Kumana, dok su mališani iz Novog Miloševa i Bočara u petak 30. decembra obradovani paketićima i posetom Deda Mraza.\n„Crveni krst Novi Bečej već treću godinu organizuje prikupljanje novčanih sredstava, ali i slatkiša i igračaka, od čega pravimo paketiće za decu iz najugroženijih porodica naše opštine koje su korisnici narodne kuhinje. Imamo sedamdesetoro dece u sva četiri naseljena mesta u našoj opštini za koje smo obezbedili paketiće. Nadamo se da smo uspeli da učinimo da se i ova deca raduju na kraju godine, a i da im na ovaj način poželimo sve najbolje u sledećoj godini“, rekao je Momir Dimitrijević, sekretar Crvenog krsta Novi Bečej.\nPrema rečima Mirjana Jakšića, predsednika Skupštine opštine Novi Bečej, inicijatora organizovanja narodne kuhinje u opštini Novi Bečej, akciju „Jedan paketić puno ljubavi“ podržali su opština Novi Bečej, škole u naseljenim mestima, predškolska ustanova, mesne zajednice i javna preduzeća, a svake godine najveći donator je firma „Italtex - intimo“ iz Novog Miloševa. On je deci i građanima opštine poželeo srećne praznike: „Deci i njihovim roditeljima želim srećniju narednu 2017. godinu, kao i svim građanima opštine Novi Bečej, da praznike provedu u sreći, zdravlju i veselju.“


Zemlje Zapadnog Balkana u svetskih top 10 po udelu uglja u proizvodnji struje\nBocvana je prva, a Kosovo* drugo na svetu po udelu uglja u proizvodnji električne energije. Srbija i BiH su na sedmom odnosno desetom mestu na globalnom planu i na višoj su poziciji čak i od Kine.\nManjak uglja izaziva prekide u snabdevanju strujom širom Indije i Kine, gde je to fosilno gorivo još uvek dominantan izvor električne energije. Motivisana tekućom gasnom krizom i nezabeleženim rastom cena struje i uglja, Statista je sastavila spisak zemalja sveta koje najviše zavise od uglja u elektroenergetskom sektoru – tri sa Zapadnog Balkana su dospele među prvih deset.\nTi podaci, koje je prikupio Ember, pokazali su da Bocvana proizvodi neverovatnih 99,8 odsto svoje struje iz uglja. Ali Kosovo* je samo jedno mesto niže, sa 94,8 procenata. Osim sitnog udela iz vetra i hidrocentrala, sva domaća električna energija dolazi iz zastarelih pogona na ugalj Kosova A i Kosova B.\nDeficit uglja preti ekonomskoj stabilnosti\nPo informacijama za prošlu godinu, ili za 2019. u slučajevima gde zemlje još nisu objavile zvanični izveštaj, treća je Mongolija (92,3 odsto), a slede Južnoafrička Republika (85,5) i Moldavija (82,3). Indija je na šestom mestu s udelom uglja u domaćoj proizvodnji struje od 70,6 odsto, a odmah za njom je Srbija – 70 procenata.\nSledeća je Poljska, s prošlogodišnjim udelom od 69,8 odsto, a prate je Kazahstan (69,7) i Bosna i Hercegovina (67,7), deseta na listi. Na naredne dve pozicije su Kina i Indonezija, mada su njihovi udeli uglja prilično niži: 60,8 odnosno 59,7 procenata.\nUdeo uglja u proizvodnji električne energije u Kini iznosi 60,8 odsto, što je stavlja na 11. mesto, posle BiH\nKao i kod drugih energenata, do deficita uglja je došlo s naglim oporavkom potražnje posle potonuća izazvanog pandemijom. Uzletu su pomogli ekonomski stimulansi država širom sveta. Energetski sektor ima poteškoće u praćenju potražnje, pogotovo zbog odlaganja investicija tokom poslednjih godinu i po dana. Na nekim mestima proizvodnju i isporuku uglja koče strogi propisi za zaštitu životne sredine i vremenske nepogode.\nTreba pomenuti i da ima analitičara i industrijalaca koji uzroke trenutne energetske krize vide u ubrzanom zatvaranju elektrana na ugalj proteklih nekoliko godina, pogotovo u Evropi, i tvrde da su ti kapaciteti morali biti potpuno nadomešteni.\nKina, Indija imaju najviše projekata izgradnje elektrana na ugalj\nKina i Indija ulažu ogromna sredstva u energetsku tranziciju ka obnovljivim izvorima, ali takođe imaju najveće planove za nove elektrane na ugalj na svetu. Turska, koja je upravo ratifikovala Pariski sporazum o klimatskim promenama, ne zaostaje mnogo i u grupi je sa Vijetnamom, Bangladešom i Indonezijom. Ember je u nedavnom izveštaju naveo da ta zemlja trenutno gradi jednu termoelektranu na ugalj, a da su u razvoju projekti za još 15, no da velik broj njih verovatno neće biti sproveden u delo.\nTurska, Srbija i BiH su jedine evropske zemlje koje imaju planove za nove elektrane na ugalj, ako se izuzme jedan neaktivan projekat u Poljskoj. Ipak, Srbija je obustaila pripremne radove za instalaciju sistema Kolubara B, finansiranog iz kineskog zajma, tako da izgleda da je taj poduhvat napušten. U izgradnji je druga termoelektrana, Kostolac B3, a o još par planiranih projekata već dugo nema vesti.\nBosna i Hercegovina ne odustaje od plana za Tuzlu 7, a odnedavno je ponovo aktuelna mogućnost privatne investicije u razvoj termoelektrane Ugljevik 3. Sporazum Kosova* sa kompanijom ContourGlobal o izgradnji termoelektrane na ugalj prošle godine je otkazan, a vlada je upravo odbila da prihvati čak i plan izgradnje gasovoda.\nPočetna » Vesti » Električna energija » Zemlje Zapadnog Balkana u svetskih top 10 po udelu uglja u proizvodnji struje


U okviru projekta „Čistija Srbija“ Beograd ima projekte vredne oko 350 miliona evra – 24sata online\nU okviru projekta „Čistija Srbija“ Beograd ima projekte vredne oko 350 miliona evra\nZamenik gradonačelnika Goran Vesić i ministar građevinarstva, saobraćaja i infrastrukture Tomislav Momirović obišli su Šabački put kod Obrenovca, gde će biti izgrađena kanalizacija.\nVesić je podsetio da su od 2014. godine do danas Grad Beograd i Opština Obrenovac uradili oko 27 kilometara kanalizacione mreže na teritoriji ove opštine.\n– Kroz projekat „Čistija Srbija“ dobićemo novih 90 kilometara kanalizacione mreže i dva postrojenja za prečišćavanje otpadnih voda i to jasno govori koliko je ovaj projekat važan za Srbiju i Beograd. Da nema pomoći Vlade Srbije mi ne bismo mogli tako brzo da završimo projekat izgradnje kanalizacije u Obrenovcu – rekao je Vesić.\nOn je dodao da je fabrika za preradu otpadnih voda koja će se ovde graditi jedna od pet koje imamo na teritoriji Beograda.\n– Najveća je Veliko selo gde je u toku prva faza izgradnje vredna 271 milion evra i očekuje se da u septembru počnu radovi. Nakon toga počećemo projektovanje za drugu fazu radova, a kada se i ona završi 1,5 miliona ljudi imaće rešen problem i nećemo više imati direktni ispust u kanalizaciju – rekao je zamenik gradonačelnika.\nOn je naveo da je završeno projektovanje fabrike za preradu otpadnih voda u Batajnici, čeka nas Ostružnica koja će takođe biti u projektu „Čistija Srbija“ kao i još jedna fabrika u Grockoj.\n– Sva kanalizacija iz Beograda ide direktno u Savu i Dunav, imamo oko sto direktnih ispusta u ove dve reke i godišnje sipamo zapreminu fekalija koja je jednaka 60.000 olimpijskih bazena. To je zločin prema prirodi koji je nedopustiv i zahvaljujući pomoći države mi ovaj problem konačno rešavamo – rekao je Vesić.\nOn je precizirao da u okviru projekta „Čistija Srbija“ Grad Beograd za sada ima projekte vredne oko 350 miliona evra te da su i neke druge opštine bile brze kao Obrenovac i one bi bile na dnevnom redu za projekte.\nMinistar Momirović je podsetio da je već potpisan komercijalni ugovor sa kineskom kompanijom na osnovu kojeg će biti izgrađeno postrojenje za prečišćavanje otpadnih voda i kanalizacionu infrarastrukturu za blizu tri miliona ljudi u Srbiji.\n-Obrenovac je jedna od lokalnih samoupava i ovde planiramo da izgradimo dva postrojenja, jedno će pokrivati 50.000 ljudi i drugo će biti u mesnoj zajednici Ratari koje će biti za 3.000 ljudi – rekao je Momirović.\nTaj ugovor predviđa, dodao je, da se u narednih pet godina na teritoriji 65 lokalnih samouprava, na 179 lokacija, izgrade potpuno nova postrojenja za prečišćavanje opadnih voda i kanalizacija.\nMomirović je naglasio da je Obrenovac jedna od pet lokalnih samouprava u Beogradu gde će se realizovati taj projekat, kao i da će u Obrenovcu radovi krenuti u septembru. On je zamolio predsednika opštine da dodatno ubrza potrebnu dokumentaciju i poručio da je važno da se zajedničkim snagama republike, Grada i Opštine građanima podigne kvalitet života.\nPredsednik Opštine Obrenovac Miroslav Čučković je naglasio da je brza saobraćajnica ka Beogradu kao i završetak kanalizacije za njih prioritet.\n– Sve što smo obećali građanima ćemo uspeti brže da uradimo nego što smo planirali uz pomoć Republike i Grada. Nastavićemo da radimo na projektima koji podižu kvalitet naših građana – istakao je Čučković.\nTagovi: Čistija SrbijaGoran VesićGrockaMiroslav ČučkovićObrenovacprojekatTomislav Momirović\nVesić i Momirović obišli klizište „Duboko“ i obećali saniranje za četiri godine\nJoš 4.590 novoobolelih, preminuo 21 pacijent


Parlament FBiH odobrio garanciju za blok 7 u TE Tuzla uprkos protivljenju Energetske zajednice\nZastupnički dom Parlamenta Federacije Bosne i Hercegovine (FBiH) odobrio je davanje garancije FBiH Elektroprivredi Bosne i Hercegovine (EPBiH) za kredit od 614 miliona evra kineske Eksport-import banke (Eksim banke) za izgradnju bloka 7, snage 450 MW, u Termoelektrani (TE) Tuzla. Sada je još samo ostalo da svoju saglasnost da i Dom naroda Parlamenta FBiH odnosno da prihvati Sporazum o kreditnoj liniji (između Eksim banke i EPBiH) i Sporazum o garanciji FBiH (između Eksim banke i FBiH).\nZastupnički dom je o garanciji počeo da raspravlja 28. februara, ali je tada odluka odložena za juče, kada je i doneta. Svi poslanici glasali su za projekat, koji je vredan oko 2 milijarde KM (1 milijarda evra), osim 6 koji su bili uzdržani. Novi blok biće zamena za dotrajale blokove 3 i 4 u TE Tuzla.\nSekretarijat Energetske zajednice (EnZ) je prvi put u oktobru 2018. sugerisao Parlamentu FBiH da ne odobri davanje garancije jer je, kako tvrdi, reč o nepropisnoj državnoj pomoći, a poslednji put je to tražio 26. februara.\nSekretarijat je 5. marta objavio i nezavisnu pravnu analizu koja potvrđuje njihovu ocenu, da je garancija u suprotnosti sa Ugovorom o osnivanju EnZ i Ugovorom o funkcionisanju Evropske unije (TFEU) .\nPremijer FBiH: Osiguravamo opstanak rudnika i energetsku nezavisnost\nPremijer FBiH Fadil Novalić izjavio je, kako je prenela agencija Fena, da se ovim projektom osigurava siguran plasman uglja i time opstanak rudnika.\nOn je naveo da BiH poslednjih 40 godina nije imala ovako veliku investiciju.\nNovalić je istakao da je druga korist to što je energija strateška roba, pa država treba da ima što više nezavisnosti, što će FBiH i dobiti ovim projektom.\nInvesticija, kako je naveo, dolazi u Tuzlu, koju je zaobišao autoput, pa se gradnjom ovog bloka ravnomerno raspoređuju investicije u Federaciji.\nPremijer je istakao da nije moguće potpuno se osloniti na obnovljive izvore energije (OIE), jer nisu stabilni – ukoliko na duži period izostanu padavine, vetrovi ili sunčano vreme.\nNovalić je, kako prenosi Klix.ba, istakao da EnZ reaguje po difoltu, ali da se država ne može vaditi na činjenicu da joj je neka Energetska zajednica uvela određene zabrane.\nOn je naveo da BiH ima 42% obnovljive energije, zbog čega nema razlog da brine.\nBankwatch: Zabraniti BiH da izvozi električnu energiju u EU\nA, organizacija civilnog društva Bankwatch je saopštila da je Predstavnički dom FBiH odobrio ilegalnu garanciju za kredit otvoreno omalovažavajući svoje obaveze da poštuje propise EU o subvencijama koji su sadržani u Ugovoru o osnivanju EnZ.\nOvaj Ugovor, kako se navodi, propisuje da BiH mora da poštuje pravila EU o subvencijama u energetskom sektoru. Između ostalog, u većini slučajeva državne garancije mogu da pokrivaju najviše 80% ukupnog iznosa kredita.\n„Predložena garancija za Tuzlu 7, međutim, pokriva 100% kredita, plus kamate i druge povezane troškove. Postoje situacije u kojima je to dopušteno, ali, kako je već navedeno u žalbi, koju su Arhus centar i Bankwatch podneli EnZ u septembru 2018, uslovi za to nisu ispunjeni u ovoj situaciji“, saopštio je Bankwatch.\nNina Kreševljaković iz Arhus centra izjavila je da je jasno da se glasanje nije zasnivalo na analizi dokumenata od strane poslanika, niti na nalazima nezavisne pravne analize Sekretarijata EnZ.\nOdluka je posledica političkih kompromisa nakon izbora i potpuno ignoriše nesumnjive dugoročne negativne uticaje na građane BiH, dodala je ona.\nA, Pippa Gallop, iz CEE Bankwatch mreže, poručila je da BiH ne bi trebalo dozvoliti izvoz električne energije u zemlje EU u situaciji kada njeni političari otvoreno krše propise.\nBiH ne može da sedi na dve stolice, rekla je ona, i dodala da mora da odluči: da li želi da učestvuje na energetskom tržištu EU ili ne.\nTagovi: Bankwatch, Energetska zajednica, EPBiH, TE Tuzla, Tuzla 7\nPočetna » Vesti » Električna energija » Parlament FBiH odobrio garanciju za blok 7 u TE Tuzla uprkos protivljenju Energetske zajednice


Kuper: Pentagon želi još veću saradnju sa Srbijom - Naši u svetu\nObjavljeno 12/06/21 u 17:30\nZamenica pomoćnika američkog sekretara za odbranu, zadužena za Rusiju, Ukrajinu i Evroaziju Lora Kuper izjavila je danas da SAD žele da prošire vojnu saradnju sa Srbijom i da investiraju u kapacitete Srbije za učešće u mirovnim operacijama.\nPodsetivši da SAD učestvuju u međunarodnoj vojnoj vežbi “Platinasti vuk 21” na jugu Srbije, Palmer je istakla da Vašington ima “viziju budućnosti u kojoj američka i srpska vojska učestvuju jedna pored druge u operacijama širom sveta”. Ona je u razgovoru za “Glas Amerike” ocenila da je saradnja Srbije i Pentagona porasla proteklih godina, posebno u oblasti borbe protiv terorizma.\n“Mislim da imamo zajedničke interese u domenu nacionalne bezbednosti, koji je globalne prirode. Mnogo toga možemo da naučimo jedni od drugih i mislim da obe strane to prepoznaju. Postoji zajednička svest o tome šta treba da naučimo i kako možemo da sarađujemo”, ističe Kuper. Podsetila je da su dve zemlje imale više zajedničkih antiteroristički vežbi koje su, prema njenoj oceni, bile korisne za obe strane, kao i da SAD ulažu u specifične mirovne kapacitete i vojnu inženjeriju da bi podržale Srbiju.\nSmatra da je najbolji primer saradnje program državnog partnerstva Srbije sa američkom saveznom državom Ohajo, koji traje 15 godina. Kaže da za Pentagon nema “crvenih linija” što se tiče vojne saradnje Srbije sa drugim zemljama, ali da je uvoz vojne opreme iz Rusije i Kine čini manje kompatibilnom za partnerstvo sa SAD.\n“Ne tražimo od Srbije da bira i ne povlačimo ”crvene linije” u pogledu toga kako Srbija funkcioniše u vojnoj saradnji, ali bismo voleli da Srbija nema zablude o tome kakav je partner Rusija. Želimo da Srbija poveća partnerstvo sa SAD i to je fokus naših odnosa”, zaključila je KUper.


BTC $33.428 -6,96%\nETH $2.225 -12,24%\nBNB $342 -11,80%\nXRP $0,56 -9,54%\nDOGE $0,13 -9,48%\nSuosnivač itirijuma Vitalik Buterin udružio se sa OmiseGO-om da donira milion dolara u ERC20 tokenima afričkoj dobrotvornoj organizaciji GiveDirectly.\nDobrotvorna organizacija iz Istočne Afrike GiveDirectly primila je milion dolara u kriptovaluti od decentralizovane mreže plaćanja OmiseGO, objavljeno je u utorak, 27. marta.\nDonacija kojoj je OmiseGO doprineo zajedno sa itirijumovim suosnivačem Vitalikom Buterinom omogući će GiveDirectly-u da nastavi sa eksperimentalnim programom usmerenim direktno na izbeglice, pružajući 12.000 davanja porodicama u Ugandi.\nPilot program je već obezbedio da 4.400 porodica dobije 650 dolara, objavio je TechCrunch u utorak, a eksperiment sa kriptovalutama povećava samostalnost procesa i smanjuje oslanjanje na posrednike.\n"Ovo je veliko novo poglavlje za nas, ulazak u humanitarnu sferu uslugom davanja novca direktno izbeglicama," izjavila je Ketrin Diao, šefica PR službe GiveDirectly-a:\n"Iako su gotovinski transferi ranije korišćeni u humanitarnim kontekstima, ova inicijativa predstavlja značajno odstupanje od statusa quo, jer porodicama dajemo transformativne količine novca u odnosu na male, postojane količine."\nKoncept se dobro uklapa u vlastite planove OmiseGO-a, koji se fokusira na decentralizaciju bankarstva i davanje inkluzivnosti onima koji su se tradicionalno isključili iz finansijskog sveta.\nI pre i posle buma ICO projekta itririjuma, pokrenuto je nekoliko uspešnih projekata usmerenih ka najugroženijima. Oni su uključivali Vini Lingamov ID startap Civic, koji je prošle godine finansirao svoje početne faze kroz ICO, kao i operacije usmerene ka plaćanju, kao što je BitPesa, sa sedištem u Keniji.\nOmiseGO i GiveDirectly su privlačni za donacije potencijalnih investitora, koji mogu poslati i itirijum (ETH) i ERC20 tokene na određenu adresu.


Borjan: "Falila završnica" - Sportske.net\nBorjan: "Falila završnica"\nGolman Crvene zvezde Milan Borjan zadovoljan je izdanjem ekipe u duelu sa Amkarom. Jedan od najboljih fudbalera na današnjem susretu smatra da je nedostajala bolja završnica.\nKonačan rasplet! Samo jedan odlazak, kraj prelaznog roka u Zvezdi!Rusi tvrd orah - Zvezda remizirala sa AmkaromZvezda povela iz prekida za udžbenike, "duva" po desnoj straniDan odluke - Hoće li Zvezda prodavati?Zvezda na Amkar bez Kange i Boaćija (SASTAV)\nCrveno-beli su u jutarnjem terminu odigrali treći kontrolni meč u sklopu priprema koje obavljaju u Antaliji, a prvi put nisu uspeli da ostvare pobedu.\nNakon trijumfa nad Grafičarem i BASK-om, te ekipama Strumbrasa i Dinamo Bresta vicešampion Srbije remizirao je (1:1) sa Amkarom iz Perma.\n"Dobro smo odigrali, iako su igrači malo umorni, to se vidi. Teške su nam noge, radimo zaista naporno tako da treba da budemo zadovoljni rezultatom i da nastavimo u istom maniru. Cela ekipa je danas izgledala dobro na terenu, odbrambeno smo odlično stajali, možda nam je nešto bolja završnica falila kod napada. Idemo dalje, očekuje nas još provera, imamo još vremena do početka polusezone", kazao je Milan Borjan.\nGolman Crvene zvezde bio je jedan od najboljih pojedinaca na terenu jer je u nekoliko navrata odličnim intervencijama uspevao da zaustavi nalete neugodne ekipe Amkara. Novi test sa ruskim timom zakazan je za 7. februar.\n"Mnogo znače ovakvi prijateljski susreti jer možemo da steknemo utisak kakva nas utakmica očekuje protiv moskovske ekipe. Amkar je pokazao da je dobra ekipa, sigurno će isto tako biti i sa Zenitom. Što više mečeva sa ruskim ekipama imamo to će biti bolje za nas. Nadigravaćemo se sa njima i probaćemo da pobedimo, isto kao što je to bio slučaj danas, jer nas isto to očekuje 13. februara", dodao je Borjan.\nSledeću kontrolnu utakmicu crveno-beli igraju od 15 časova protiv Sileksa, a do kraja priprema odmeriće snage još sa Ujpešt Dožom (4. februar) i Zenitom (7. februar).\nPrvi takmičarski meč u 2018. godini fudbaleri Crvene zvezde igraju 13. februara na svom terenu protiv ekipe moskovskog CSKA u okviru 1/16 finala Lige Evrope.\nZvezdin novi projekat, premijera već na derbiju!